KERANA AIM, ANUAR ZAIN  'TEBALKAN MUKA'

Nasi sudah menjadi bubur!

Demikianlah kiasan yang boleh disimpulkan mengenai isu trofi Anugerah Industri Muzik (AIM 18) yang 'terpaksa' dipulangkan oleh Yunalis Zarai (Yuna) dan diserahkan pula pada Anuar Zain (lagu Sedetik Lebih ciptaan Edry Abdul Halim). Walau apapun alasannya, ia tetap menjadi satu sejarah hitam dalam industri hiburan yang tidak pernah berlaku sebelum ini.

Sememangnya, agak 'tebal muka' juga Anuar untuk hadir menerima trofi tersebut yang disifatkan oleh segelintir pihak sebagai trofi 'secondhand'. Namun disebabkan mahu bersikap profesional tanpa prejudis, semua rasa pahit itu terpaksa ditelan jua oleh penyanyi vokal terbaik itu.

Klik untuk imej besar...

"Saya tidak mahu dengan pembetulan ini akan menimbulkan fikiran negatif terhadap saya atas kemenangan Yuna pada malam AIM 18 pada 12 November lalu.

"Ini merupakan satu kesilapan yang menjadi sejarah dalam industri hiburan tanah air, secara jujurnya ketika menerima berita ini, saya agak terkejut.

"Saya tidak mahu orang luar menganggap kami telah mempertikaikan kemenangan Yuna untuk kategori tersebut, sedangkan saya sendiri menerima keputusan lagu 'Penakut' sebagai Lagu Terbaik pada malam itu dengan hati yang terbuka," kata Anuar dipetik sebagai berkata pada sidang media tergempar AIM 18, semalam.

"Saya menganggap perkara tersebut sebagai kesilapan besar yang sememangnya boleh menjejaskan kredibiliti seseorang artis yang tidak bersalah.

"Jika diikutkan saya, berat untuk terima anugerah ini dan tidak mahu datang untuk berdepan dengan Yuna menerima trofi kemenangan tersebut.

"Kadang kala saya rasa anugerah tersebut tidak perlu untuk dipulangkan dan perkara ini lebih baik dibiarkan diam sahaja," ujar Anuar dengan berat hati.

Tambah Anuar, berfikiran positif adalah sesuatu yang baik dan ia dapat membantu industri seni pada masa akan datang.

"Saya hormat Yuna lebih kerana dia sanggup datang untuk majlis pemulangan anugerah ini dengan hati yang terbuka dan positif.

"Saya juga berharap tidak berlaku lagi kejadian sebegini yang boleh mengakibatkan kredibiliti AIM dan RIM dipertikaikan," ujarnya.

Kesimpulannya, Anuar dan Yuna adalah mangsa kesilapan segelintir pihak yang menjalankan tugas sambil lewa. Mahu tidak mahu, mereka berdua 'terpaksa' menebalkan muka 'memulang' dan 'mengambil' trofi tersebut demi 'maruah' masing-masing!


REZA HASBI RASA SYUKUR RAMAI TAMPIL HULURKAN BANTUAN

"Alhamdulillah, syukur kepada Allah kerana masih memberi kami ruang untuk menikmati nikmat di dunia ini. Saya ingin mengucapkan ribuan terima kasih kepada hamba-hamba Allah di luar sana yang berhati mulia," kata pelakon Reza Hasbi yang bersyukur apabila ramai tampil menghulurkan bantuan bagi meringankan bebannya selepas luahannya mengenai kesusahan hidup, baru-baru ini.

Reza, 30, berkata, dia mendapat mesej daripada ramai individu yang ingin memberikan hadiah duit raya buat anak-anaknya dan berasa sangat berterima kasih. Menurut Reza, ada yang menghantar direct message (DM) di Instagram dan menghantar teks menerusi WhatsApp meminta nombor akaun bank untuk memberi duit raya kepada anak-anaknya serta meringankan bebannya untuk menyambut Aidilfitri.

Pelakon drama 'Dia Menantu Rahsia' itu turut mengucapkan terima kasih kepada semua yang mendoakan kesejahteraan hidupnya termasuklah rakan-rakan dalam bidang lakonan. Sebelum ini ada laporan mengenai kesusahan Reza yang hampir mahu meminta bantuan di pejabat zakat kerana sudah lebih dua bulan tidak mempunyai pendapatan dan tawaran berlakon. Dia juga tidak memperoleh bayaran sebanyak RM5,000 yang sepatutnya dibayar sebuah syarikat produksi sejak lima bulan lalu.

www.myartis.com / Sumber & foto: Harian Metro & Instagram Reza Hasbi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP - RUMAHTANGGA 'TERLAJAK LARIS' GOYAH?

Ramai yang tertanya apakah yang berlaku kepada keluarga bahagia Dato' Aliff Syukri Kamarzaman dan isterinya Datin Nur Shahida Abdul Rashid sejak kebelakangan ini?

Malah melalui Instagram mereka berdua, pelbagai kata-kata dan madah sedih dikeluarkan dalam status terbaru seolah mempunyai masalah rumahtangga.

Selain itu, banyak juga gambar-gambar mereka bersama telah didelete dari Instagram mereka berdua dan hanya tinggal sedikit sahaja iaitu gambar lama.

"Hidup ini tak pernah sempurna," ujar Dato' Aliff yang baru-baru ini menghadiahkan sebuah kereta mewah jenis Range Rover berwarna merah pada Datin Nur sempena hari lahirnya.

"Sabar ada had nye juga.. jangan sampai hilang sabar," tambahnya.

"Memang betul.. sebab apabila tertumpa ujian inilah maka perangai sebenar seseorang akan dapat kita lihat sama ada baik atau sebaliknya," kata Datin Nur pula mengenai statusnya berbunyi: 'sifat seseorang boleh dilihat apabila dia ditimpa 2 ujian ini. Kesabaran ketika dia tiada apa-apa. Kelakuannya apabila dia punyai segala-galanya'.

Doa kita, jika benar-benar ada masalah... moga ia dapat diselesaikan dengan cara baik demi masa depan anak-anak. Bak kata pepatah, sedangkan lidah lagi tergigit, inikan pula suami isteri. Tak gitu?

Antara status dimuatnaik Dato' Aliff dan Datin Nur

Gambar bahagia mereka beberapa bulan lalu

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


PU AMIN TEGUR VIDEO SAJAT GELEK - ALIFF SYUKRI BENGANG, GELAR 'POYO'

Semua mengetahui mengenai usahawan kosmetik, Datuk Seri Aliff Syukri yang tidak pernah lekang dengan kontroversi dan baru-baru ini dia sekali lagi dikecam netizen apabila memuatnaik video rakan baiknya, Nur Sajat bergelek sakan.

Video itu turut mendapat perhatian pendakwah bebas PU Amin menjelaskan hukumnya adalah haram melihat video Sajat gelek. Perbuatan itu mampu merosakkan akhlak orang Islam terutama sekali anak-anak muda. Seperti biasa, Aliff pasti tidak akan berdiam diri. Meluahkan rasa bengang ditegur, menggelar PU Amin 'poyo' dan mahu bertemu empat mata dengan pendakwah itu untuk berbincang.

Rata-rata netizen menyifatkan tindakan Aliff itu tidak beradab. Kenapa tidak boleh terima teguran sedangkan apa yang berlaku berpunca daripada dirinya sendiri, melakukan perkara yang mengundang kecaman. Kita semua tahu Aliff begitu kebal dengan kecaman. Segala nasihat dan teguran ibarat mencurah air ke daun keladi.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 FOTO - NIKAH DI INDONESIA:  SAFEE SALI KINI SAH SUAMI SASHA

Wanita Indonesia yang berasal dari Riau iaitu Sasha akhirnya sah menjadi isteri kepada pemain bola sepak kebangsaan, Safee Sali. Mereka berdua selamat dinikahkan pagi semalam (21 Disember) di sebuah hotel dekat Tanjung Pinang, Kepulauan Riau, Indonesia iaitu di daerah kelahiran isterinya.

Artikel terdahulu:

9 GAMBAR PRA PERKAHWINAN SAFEE SALI & SASHA

Untuk info, majlis resepsi akan diadakan pada 28 Disember 2013 seperti yang tertera dalam kad jemputan perkahwinan. Ia akan diadakan di negeri kelahiran pengantin lelaki iaitu di Kampung Dato Kamaruddin, Bidor, Perak.

Klik gambar untuk imej besar...

"Alhamdulillah. Safee telahpun selamat bernikah pagi ini. Terima kasih di atas doa kalian & sokongan yang diberikan. Sesungguhnya, jodoh pertemuan itu semua telah ditentukan oleh Allah S.W.T. Sama-samalah kita doakan kebahagiaan Safee & Shasha di dunia & akhirat kelak," ujar Safee melalui laman sosial.

Sebelum berkahwin dengan Sasha, Safee pernah berkahwin dengan Sabarina Yusoff pada tahun 2007 dan bercerai pada 2012. Mereka dikurniakan dua orang cahaya mata hasil daripada perkahwinan tersebut.

Tahniah buat Safee dan Sasha!


ISU BERTUDUNG - MONA ALLEN TAK BERANI BERI KENYATAAN, MAHU PERBAIKI DIRI SEBELUM BERGELAR IBU

Menerusi perkongsian foto di laman Instagram, pelakon Mona Allen dilihat sering tampil bertudung dan ianya telah menarik perhatian netizen yang memuji imej baharunya itu. Rata-rata netizen juga mendoakan agar pelakon drama 'Hati Yang Dikhianati' itu terus istiqamah dengan memakai tudung sepenuhnya.

Tidak mahu membuat sebarang kenyataan berkaitan hal itu, Mona atau nama sebenarnya Munna Hafiraneza Allen, 37, memilih untuk membiarkan saja netizen membuat andaian sendiri mengenai imej bertudungnya itu. Tambah Mona, dia kini sedang memperbaiki diri memandangkan bakal menjadi ibu tidak lama lagi.

"Saya sebenarnya tak berani nak bagi kenyataan apa-apa mengenai penampilan saya sekarang. Bagi saya, apa yang saya kongsikan itu... itulah. Terpulang pada netizen nak tafsir. Sebab tak nak salah faham, nanti orang ingat saya nak berubah dengan menunjuk-nunjuk.

"Saya takut kalau salah cakap, nanti jadi lain pula. Apa-apa pun, minta doa yang baik-baik. Saya pun dalam proses nak perbaiki diri. Nak menjadi seorang ibu dan isteri yang lebih baik," ujarnya yang dipetik sebagai berkata kepada mStar.

Klik untuk gambar besar

Berkongsi mengenai keadaan dirinya, Mona memberitahu dia dijangka akan melahirkan cahaya mata sulungnya sekitar September depan. Menurut isteri kepada aktor Pekin Ibrahim itu, dia bersyukur menerima banyak hadiah barang-barang keperluan bayi yang dianggap sebagai rezeki anaknya.

"Alhamdulillah, usia kandungan saya sudah memasuki tujuh bulan... Insya-Allah saya dijangka bersalin September nanti. Sekarang saya masih di Johor, teman suami shooting.

"Insya-Allah nanti balik KL, saya dan suami akan cari lagi barang keperluan baby. Tapi Alhamdulillah, saya bersyukur ramai yang menghadiahkan barang baby. Saya anggap rezeki baby dapat macam-macam," tuturnya.

Untuk makluman, Mona mendirikan rumah tangga dengan Pekin atau nama sebenarnya Mohd Iznan Ibrahim, 40, pada 7 Disember 2018.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MACAM DUKUNG MAK SENDIRI" - USTAZ EBIT LEW BANTU BAWA MAK CIK SAKIT TUA KE HOSPITAL

"Sayu hati tadi masa dalam perjalanan ke Kampung Mambang Pahang ada bot tahan saya minta bantuan tanya bagaimana nak bawa keluarga ke hospital Kuantan. Sakit tua dan parkinson. Kena naik bot dan kereta. Sebab rumah air dah naik dan jalan semua dah berair.

"Saya berbual sekejap dan terus dukung ke bot dan dukung ke kereta dengan dibantu ahli keluarga. Dalam ujian banjir ini ada ramai tadi saya tengok berulang alik ke hospital kena naik bot.

"Klinik banyak tenggelam. Nurse bertugas dekat pusat bantuan. Baik makcik ini. Sempat minta doa makcik ini buat saya. Macam dukung mak sendiri. Rindu arwah mak..Semoga semua dalam keadaan selamat," demikianlah kata pendakwah bebas, Ustaz Ebit Lew satu muat naik di laman Instagram miliknya.

Dalam entri tersebut, Ustaz Ebit berkongsi situasi di mana satu keluarga telah menahan bot yang dinaikinya dan menanyakan bagaimana mahu ke Hospital Kuantan.

Disebabkan air yang naik, keluarga tersebut perlu membawa salah seorang ahli keluarga yang dikatakan sakit tua serta parkinson dengan bot dan kereta untuk ke lokasi yang dituju.

Klik untuk gambar besar

Selepas berbual sebentar, pendakwah itu terus membantu mendukung warga emas itu ke dalam bot dan juga kereta sambil dibantu oleh ahli keluarganya.

Bahkan dia sempat berkongsi bahawa ramai terpaksa berulang alik ke hospital menaiki bot memandangkan klinik berdekatan sudah banyak yang tenggelam.

Ustaz Ebit turut meluahkan rasa terharu semasa mendukung wanita tua ini kerana merasakan seperti mendukung ibunya sendiri, selain meminta doa daripada mak cik tersebut.

Apa-apapun, semoga niat murni Ustaz Ebit dipermudahkan.

www.myartis.com / Sumber & foto: Beautifulnara & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA UMMI NAZEERA KEMBALI KE RAHMATULLAH

"Innalillah wainna ilaihirojiun .. Untuk pengetahuan semua ... Ayah kandung saya Zainul Abadin bin Mat akhir baru saja kembali ke rahmatullah tengah malam semalam.. Dan sudah selamat dikebumikan pagi tadi ..

"May Allah forgive him, have mercy on him.. give him strength and pardon him. Be generous to him and cause his entrance to be wide.. and wash him with water and snow and hail.. Cleanse him of his transgressions as white cloth is cleansed of stains. May Allah enter him into paradise and protect him from the punishment of the grave and punishment of the Hell fire .

"Semoga amalan papa diterima Allah SWT. Ameen ameen yrb. See you papa - Your daughter Ira( His nickname for me)," demikianlah tulis pelakon Ummi Nazeera yang memaklumkan bapanya iaitu Zainul Abadin Mat Akhir, 60, telah meninggal dunia di Pusat Perubatan Ampang Puteri, pada jam 12 malam, Jumaat.

Klik untuk gambar besar

Ummi berkongsi mengenai berita duka tersebut di laman sosial Instagram (IG)nya pada petang semalam, selepas pengkebumian bapanya. Sementara itu Ummi ketika dihubungi Gempak berkata dia sempat bertemu bapanya buat kali terakhir pada pukul 9 malam di hospital.

"Saya sempat bertemu arwah di hospital dan kemudiannya meminta izin untuk pulang ke rumah. Tapi lepas beberapa minit tiba di rumah, abang saya telefon dan beritahu papa dah tak ada," katanya.

Menurut Ummi, 30, bapanya menghembuskan nafas terakhir pada usia 69 tahun akibat komplikasi penyakit kronik. Jenazah bapa Ummi selamat dikebumikan di Tanah Perkuburan Raudhatul Sakinah Kuala Lumpur- Karak pada pukul 10 pagi, semalam.

www.myartis.com / Sumber & foto: Astro Gempak & Instagram Ummi Nazeera

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL ANAK KE-4 - ISTERI LAN KRISTAL HARAP KEMBAR

Alhamdulillah, tahniah kami ucapkan buat vokalis kumpulan Kristal, Lan atau nama sebenarnya Razlan Mohamed yosof dan isterinya, Nur Sheila Hassim apabila bakal menimang cahaya mata keempat mereka.

Menurut isteri Lan, usia kandungannya itu baru sahaja hamil 8 minggu.

"Sebenarnya tak nak beritahu awal-awal lagi sebab baru 8 minggu kan tetapi Lan yang excited sangat macam anak pertama dia buat.

"Jadinya bila dah confirm mengandung ni, open house macam terpaksa ditangguhkan ke tahun lain sebab saya rasa loya dan muntah-muntah yang melampau. Nak dapat anak kembar kut," ujar Sheila berseloroh.

Dalam masa sama, Sheila berkata yang mereka memang bercadang untuk menimang ramai anak kerana dia merupakan anak tunggal.

Tambannya lagi, dia dan suami ingin menimang 8 orang anak sekiranya dapat.

Klik untuk gambar besar

Akhirnya sekali, Sheila dan suami bersyukur dikurniakan rezeki lagi dan berharap peminat Lan dapat mendoakan perkara baik-baik untuknya dan keluarga.

Untuk rekod, Lan dan Sheila telah mendirikan rumah tangga pada 9 Disember 2009 dan memiliki tiga orang anak bernama Nur Amna Qaleesya, Nur Amna Qeesyara dan Muhammad Akid Qassyaff.

Nampaknya, dengan bertambahnya orang baru dalam kelurga bermakna tanggungjawab Lan juga semakin bertambah.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"BANGUNLAH MAK, HILANG RASA SEGALANYA" - LINDA RAFAR

Menerusi laman Isntagram, penyanyi Linda Rafar telah memohon orang ramai supaya mendoakan kesihatan ibunya, Rasimah Abdul Rahman yang tidak sedarkan diri akibat masalah kesihatan.

Dalam status tersebut, Linda telah berkongsi gambar bersama ibu dan menulis luahan yang membuatkan ramai peminatnya sebak.

"Mak, bangunlah mak, sila kuat dan lawan. Mak kan kuat macam Linda. Mak sejak mak sakit dan tak sedar, Linda lost mak, hilang rasa segalanya.

Klik untuk gambar besar

"Selalu mak akan call pagi, malam, sekarang dah tak ada. Sembuhkanlah mak aku, nak spent time dengan dia buat kali terakhir," tulisnya.

Rata-rata pengikut Linda ini mengakui tersentuh dengan status yang dimuatnaik oleh isteri kepada Syed Aiman.

Selain itu, netizen berharap agar ibu Linda segera sedar serta sembuh daripada penyakit yang dialami.

www.myartis.com / Sumber: Instagram Linda Rafar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


JUMPA PM - PAVITHRA TERGAMAM, GUGUP

"Pavithra, tak masak ke?" demikian tegur Perdana Menteri, Tan Sri Muhyiddin Yassin pada pasangan Sugu Pavithra. Mereka bertemu ketika Majlis Pelancaran Rukun Negara ke-50 di Putrajaya hari ini.

Bagaimanapun, pasangan YouTuber yang cukup dikenali seantero Malaysia itu, terlalu gugup dan tergamam bila disapa oleh PM sendiri. Ini kerana, ia adalah pertama kali Pavithra bertemu dua mata dengan Perdana Menteri hingga berasa amat gementar dan kehilangan kata-kata.

"Tadi beliau tanya saya tak makan ke? Saya rasa terlalu gementar sehingga saya hanya kata ah, ah ya.."

"Perkataan saya tersekat sikit," ujar Pavithra dipetik sebagai berkata.

Dalam majlis itu, Pavithra kelihatan anggun berpakaian punjabi dan Sugu berbaju serba hitam. Mereka berdua menerima jemputan khas menghadiri majlis itu, dilihat melafazkan Rukun Negara dengan penuh semangat.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SESIAPA PUN BEBAS NAK MENYANYI" - JAMAL ABDILLAH LETAK SYARAT BERDUET DENGAN ALIFF SYUKRI

Usahawan kontroversi, Datuk Seri Aliff Syukri sebelum ini ada melahirkan keinginan untuk berduet dengan beberapa penyanyi popular antaranya Datuk Seri Siti Nurhaliza, Datuk Awie, Anuar Zain dan termasuklah Datuk Jamal Abdillah.

Mengulas mengenai keinginan Aliff Syukri tersebut, Jamal menyatakan dia tidak kisah untuk menerima pelawaan berduet dengan usahawan kosmetik itu.

Bukan setakat Aliff Syukri sahaja, malah penyanyi lagenda itu berlapang dada sekiranya mana-mana individu menawarkan diri untuk berduet bersama asalkan mereka dapat memenuhi syarat yang ditetapkan.

"Saya tak kisah dan sedia terima pelawaan Datuk Seri Aliff Syukri untuk berduet. Namun dia perlu ikut syarat yang ditetapkan. Bukan dia sahaja, malah sesiapa sahaja boleh berduet dengan saya tapi nyanyiannya mesti sepenuh hati selain tidak sumbang. Itu yang paling utama.

Klik untuk gambar besar

"Pada saya, apa yang dibuat ini adalah satu penghormatan, ikut trend semasa dan saya pun kekal relevan untuk bersama-sama berada di persada. Apapun seperti saya katakan, nyanyiannya tak sumbang sampaikan kita sakit telinga, selain orang tak salahkan saya nanti," katanya.

Penyanyi bergelar Raja Pop ini berkata, semua orang tahu Aliff bukan penyanyi dan apa yang dilakukan sebagai strategi promosi bisnesnya. Menurutnya, semua pihak perlu melihat Aliff bukan penyanyi, namun menyanyi sebagai strategi bisnesnya.

"Sekiranya ditakdirkan kami berduet, dia tak perlu pun belajar dengan guru vokal. Cuma saya akan turunkan 'key' suara biar seimbang dengan usahawan terbabit.

"Sebenarnya semua pihak perlu berlapang dada kerana ia hanya sebahagian daripada strategi perniagaan. Kita tak boleh salahkan dia kalau dia berbuat demikian kerana usahawan harus menggunakan pelbagai kaedah untuk melariskan produk.

"Sesiapa pun bebas nak menyanyi. Tiada masalah jika dia menggunakan cara ini untuk perniagaannya," ujar Jamal yang menjadi rakan kongsi bersama isterinya, Datin Zai Izzati Khiruddin bagi produk kecantikan, Zarania Beauty.

Sementara itu, menerusi laman Instagram, Aliff Syukri berkata, dia akan pergi ke kelas vokal untuk mengasah bakatnya yang terpendam. Kata Aliff lagi, dia tidak mahu menghampakan Datuk Jamal Abdillah.

"Doa yang baik-baik InsyaAllah ada rezki saya maklumkan kepada smua.. saya kena prakstise vocal dan kena pergi klass vokal dulu untuk mengasah bakat yang terpendam supaya berjaya tidak menghampakan Dato Jamal nanti biar dunia tahu bakat saya yang sebenarya.. doakan yang terbaik.. biar orang hina kita, kita jangan balas.. biar view youtube yang berkata-kata sendiri..," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UNIC JUARA GGV - BAZLI SIFATKAN KEMENANGAN SEBAGAI REZEKI ANAK

"Perjuangan anak saya dalam melawan sakit kanser menjadi inspirasi. Saya sendiri berazam untuk cemerlang dalam kerjaya saya sebagai penyanyi nasyid dan pada masa yang sama, menjadi seorang bapa terbaik untuk anak.

"Ketika diuji dengan musibah, kita tidak seharusnya rasa kecewa. Tuhan sayangkan kita dan Tuhan memberikan kita ujian. Hidup mesti diteruskan, jangan down.

"Alhamdulillah, saya bersama Fakhrul dan Najdi berjaya menyandang gelaran juara GGV. Ini mungkin rezeki anak saya.

"Perkara pertama yang saya bakal lakukan selepas balik ini ialah untuk terus ke hospital dan mencium anak saya," ujar salah seorang ahli anggota kumpulan UNIC, Bazli yang menyifatkan kemenangan UNIC selaku juara sulung program Gema Gegar Vaganza (GGV) sebagai rezeki untuk anaknya.

Kita semua sudah sedia maklum mengenai keadaan kesihatan anak Bazli iaitu Muhammad Syahid, 4, yang menghidap penyakit kanser limfoma dan kini sedang menerima rawatan di sebuah hospital di ibu negara.

Sementara itu, dua ahli UNIC yang lain turut mengucapkan terima kasih kepada Bazli yang memberikan komitmen terbaik sepanjang GGV berlangsung biarpun dia berhadapan dengan ujian.

Klik untuk gambar besar

"Terima kasih kepada Bazli. Cuba bayangkan, jika anak demam, kita rasa susah hati, apatah lagi jika anak menghidapi kanser.

"Walaupun saya dan Najdi boleh menguruskan perkara berkenaan dengan GGV, Bazli tetap memberikan komitmen sepenuhnya kepada UNIC sepanjang tujuh minggu," kata Fakhrul.

Dengan kemenangan tersebut, UNIC berjaya membawa pulang wang tunai sebanyak RM100,000 berserta trofi.

Tahniah UNIC dan semoga Syahid terus kuat melawan penyakitnya.

www.myartis.com / Sumber: mynewshub

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SYADA AMZAH: "TAKKAN ADA LAGI GAMBAR AYAH... SELAMAT HARI JADI YANG KE-62"

Menerusi perkongsian di laman Instagram, adik kepada penyanyi Shila Amzah iaitu penyanyi Syada Amzah telah meluahkan isi hati dan ucapan bersempena ulang tahun kelahiran bapanya, Datuk ND Lala selepas tidak dapat menghubungi bapanya.

"Ayah, bermula hari ini, takkan ada lagi gambar ayah. Ini adalah surat terbuka sebab tak ada sesiapa yang ada akses untuk bercakap dengan ayah. Pertama sekali, selamat hari jadi yang ke-62.

"Terima kasih atas segala pengorbanan untuk membesarkan kami berempat," tulisnya dalam hantaran penuh beremosi itu dimana Syada turut berkongsi bahawa dia dan adik beradiknya menerima hakikat tindakan bapanya, yang seolah-olah memilih untuk meninggalkan keluarga.

"Mewakili adik beradik yang saya tahu saya ada (Shila, Shafiq, Syahir dan saya), kami terima hakikat bahawa ayah memilih untuk pergi tinggalkan kami, sekali lagi, ayah tak memilih kami. Kami tahu sebelum ini, tapi sekarang, lebih jelas lagi. Semoga itu, semoga ini dengan kehidupan yang ayah pilih," katanya.

Klik untuk gambar besar

Syada yang juga mengambil kesempatan ini untuk mengucapkan Selamat Hari Raya kepada bapanya lebih awal, sebelum itu, ada memuat naik video memaparkan ibunya, Datin Fauziah Sarman dengan keterangan ringkas.

"Hanya potongan video ibu saya yang kuat dari beberapa hari yang lalu," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BILA DAPAT TAHU KISAH MAK WAN HIDUP SUSAH... SAYA RASA KASIHAN" - BEKAS PEMBANTU PERIBADI TARIK SEMULA KES SAMAN

"Saya buat dakwaan sebelum ini sebab ia melibatkan maruah kerana dituduh mengambil duitnya dan dia pernah meludah saya. Apabila dapat tahu kisah dia hidup susah daripada artikel mStar, saya rasa kasihan. Tak elok untuk saya lanjutkan kes ini dalam keadaan dia sebegitu.

"Jadi saya akan minta pihak peguam untuk tarik semula kes tersebut dan cukuplah sampai di sini," demikianlah ujar bekas pembantu peribadi kepada Mak Wan Latah iaitu Nurul Amalina Mohamad Kamal yang terbuka hati untuk menarik balik kes saman terhadap pelakon tersebut selepas mendengar khabar kesusahan hidup dilaluinya ketika ini.

Amalina atau Amell, 29, memberitahu dia tidak mahu lagi kes yang sedang dibicarakan di Mahkamah Majistret Taiping, Perak tersebut berlarutan selain enggan melihat Mak Wan terus menanggung derita susulan kes mahkamah yang sedang berjalan.

Dalam masa sama, Amell akui dirinya terkejut mendengar khabar Mak Wan atau nama sebenarnya Halimatussa'diah Mohd Daud, 62, tidak mempunyai wang cukup bagi mendapatkan bekalan ubat penyakit darah tinggi dan diabetis dihidapinya.

Klik untuk gambar besar

"Saya sebak dan terkejut apabila dapat tahu dia tiada duit sehingga nak beli ubat pun tak mampu. Sedangkan semasa saya menjaganya, bekalan ubat tak pernah putus.

"Sebagai orang yang pernah duduk bersamanya sebelum ini, pasti akan timbul rasa kasihan setelah dapat tahu keadaan begitu," tutur Amell yang juga berusaha untuk menghubungi pelakon itu dan berharap hubungan mereka kembali pulih..

Menerusi temu bual bersama mStar sebelum ini, Mak Wan menyifatkan tahun 2022 lalu meninggalkan kenangan buruk buatnya apabila terpalit dengan pelbagai kontroversi termasuk pernikahan kali ketiga yang hanya bertahan selama tiga bulan.

Pada Julai 2022, pelakon itu dihadapkan ke Mahkamah Majistret Taiping atas tuduhan berkelakuan aib meludah Amell namun Mak Wan mengaku tidak bersalah.

Kes antara Mak Wan dan Amell mula menjadi sebutan apabila hubungan mereka renggang dipercayai berpunca dari tuduhan bekas pembantu peribadinya itu mengambil wang hasil bekerja sebagai pelakon.

Sebelum ini, Amell sebelum itu juga pernah mendedahkan perbuatan Mak Wan yang didakwa terlibat dengan amalan syirik.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKIT KERANA RINDU - FADILAH MAHU PINDAH, TERBAYANG-BAYANG ARWAH SUAMI

"Setahun saya tidak pernah ada penyakit jantung. Tak tahu macam mana... mungkin saya terlampau stress, tiba-tiba sahaja rasa sakit dan pedih di bahagian dada, sesak nafas dan tak boleh bercakap. Mujur ketika itu saya sedang berkumpul bersama anak-anak di rumah.

"Saya terus minta bantuan anak-anak untuk hantar ke hospital," kata dramatis Datin Fadilah Mansor, 59, yang mengakui kesihatannya merosot selepas pemergian suaminya, penyanyi era pop yeh yeh, Allahyarham Datuk A Rahman Hassan pada 13 Jun lalu.

Fadilah berkata, dia terlalu tertekan kerana sering memikirkan tentang Allahyarham sehingga menerima serangan jantung pada Isnin. Fadilah dimasukkan ke Hospital Kuala Lumpur (HKL) selepas mengadu sakit di bahagian dada dan tidak boleh bercakap.

Klik untuk gambar besar

Bagaimanapun, Fadilah berkata, keadaannya semakin stabil dan perlu menjalani beberapa rawatan susulan bagi mengetahui punca sebenar masalah kesihatannya itu: "Selepas ini saya perlu melakukan beberapa rawatan susulan setiap hari Rabu termasuk indeogram. Kalau ikutkan tekanan nadi saya masih rendah. Tengok esok macam mana. Kalau semakin baik saya dibenarkan pulang".

Dalam pada itu, Fadilah turut memberitahu akan meneruskan hasratnya untuk berpindah keluar dari rumah arwah suaminya. Ketika ditanya lanjut berkaitan keputusannya itu, Fadilah yang mendirikan rumah tangga bersama A Rahman pada 25 Disember 2014 itu menjelaskan dia mahu hidup bersendirian.

"Saya kena keluar dari rumah itu. Saya sudah tidak boleh duduk di sana. Kalau saya masih tinggal di situ, saya tidak boleh buat apa-apa kerana terlalu banyak memikirkan arwah. Saya sering terbayang-bayang arwah turun tangga dan bercakap dengan saya," tuturnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"IA SATU PROSES YANG MELECEHKAN..." - SUAMI JASMIN HAMID ENGGAN AMBIL TINDAKAN UNDANG-UNDANG?

Meskipun ada segelintir netizen yang menabur fitnah terhadap dirinya di media sosial, suami kepada pelakon Jasmin Hamid iaitu Nazmir Abd Rahim enggan mengambil tindakan undang-undang.

Ini kerana menurut Nazmir, proses saman merupakan satu proses yang rumit dan tambahan pula, komen-komen tersebut masih lagi boleh diterima dan tidak bersifat mengaibkan.

"Mungkin orang tengok kami ambil tindakan seperti saman, tetapi ia satu proses yang melecehkan dan bukanlah satu hal yang senang. Tambahan pula, tujuan saya memuat naik komen-komen negatif itu adalah sebagai peringatan dan pelajaran kepada semua.

"Sebab zaman sekarang, mereka cukup berani untuk melepaskan benda-benda negatif di mediasosial artis. Ibaratnya, mereka jadikan ruangan komen sebagai tong sampah, sesuka hati buang apa yang mereka mahu," ujarnya yang dipetik sebagai berkata kepada Astro Gempak.

Mengulas mengenai komen-komen netizen yang menuduh dirinya sebagai punca Jasmin terkena serangan jantung dan terpaksa dikejarkan ke hospital, Nazmir berkata, selagi komen-komen itu tidak memberi kesan yang teruk, dia akan berdiam diri dan berharap agar si pelaku insaf.

Klik untuk gambar besar

"Mulut orang, kita tak boleh tutup... jadi, asalkan apa yang mereka cakap tu masih tidak keterlaluan, kami diamkan sahaja. Lainlah kalau macam kes seorang netizen yang pernah mengeluarkan kata-kata kesat terhadap anaknya dahulu... kes seperti itu kita pertimbangkan," katanya.

Sementara itu, ditanya mengenai sesi siaran langsung yang dilakukan oleh Jasmin di TikTok ketika masih di hospital, Nazmir berkata, barangkali dia berbuat demikian untuk mempertahankan dirinya dan juga keluarga.

"Sebenarnya doktor dah nasihatkan dia supaya berehat dan jangan banyak cakap. Saya pun tak pasti kenapa dia buat live di TikTok tempoh hari. Mungkin dia berbuat demikian untuk pertahankan saya dan juga keluarga," jelasnya.

Dalam perkembangan lain, Jasmin yang menerima rawatan di Hospital Sungai Buloh itu sudah dibenarkan pulang semalam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERING MEMUJI BILA AF2015 - RAMLI MS DIKATAKAN BERAT SEBELAH

Ada sesetengah pihak tidak berpuas hati dengan pengkritik tetap Akademi Fantasia 2015 (AF2015) iaitu Datuk Ramli MS dan menyatakan beliau seorang yang pilih kasih kerana sering memuji persembahan peserta Bila AF2015.

Bagaimanapun, Ramli MS menafikan dia bersikap berat sebelah dengan hanya memuji persembahan salah seorang peserta program itu, Bila.

Menurut Ramli, dia tidak perlu bersikap prejudis kerana Bila sememangnya layak diberi pujian dan menyifatkan persembahan peserta itu tidak pernah mengecewakannya.

"Saya cakap benda yang betul. Persembahan Bila tidak pernah mengecewakan dan dia cukup sempurna sejak minggu pertama lagi.

"Kalau pelajar lain melihat pujian itu sebagai negatif, maka negatiflah ia. Tetapi sekiranya mereka melihat pujian saya itu satu benda yang positif, mereka pasti akan membandingkan diri dengan Bila dan berusaha lebih lagi.

"Lagipun mana-mana peserta yang tidak bagus, saya tak hentam, kerana tahu kemampuan mereka setakat itu sahaja. Tetapi saya akan kritik mana-mana peserta yang dilihat boleh diasah bakat mereka lebih lagi," ujarnya dipetik sebagai berkata.

Sudah bersama pelajar AF 2015 sejak minggu pertama lagi, Ramli MS bagaimanapun tidak mahu memberikan pendapat siapa yang bakal menjuarai pertandingan tersebut pada konsert akhir Ahad ini.

"Saya takkan cakap peserta mana yang dijangka juara. Tetapi melihat empat peserta yang akan berentap pada final ini sudah membuatkan saya puas hati dan gembira.

"Dan kita dapat lihat persaingannya cukup sengit. Para peserta juga harus berusaha lebih kerana jika mereka kurang menyerlah, peserta lain yang akan ke depan," jelasnya.

Empat finalis yang bakal berentap pada konsert akhir AF 2015 ialah Syamel, Sufi, Shahrul dan Bila.  Konsert tersebut akan kan berlangsung pada Ahad ini di Auditorium MBSA, Shah Alam pada jam 9 malam.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KAD KAHWIN ASHRAF LAKSANA ARABIAN NIGHTS...

Melihat kad Kahwin Ashraf Muslim, ia seolah-olah menggambarkan satu perkahwinan ala arabian nights bakal berlangsung. Apa tidaknya, Ashraf dan pasangannya sebelum ini pernah merancang untuk berkahwin pada 1 Syawal di Kota Suci Mekah.
 Jika benar begitu... alhamdulillah. Moga perkahwinan yang dirancang itu akan terlaksana dan kekal hingga ke anak cucu hendaknya. Amin!
     .


"SAYA TERIMA TEGURAN & KECAMAN ITU" - SCHA ALYAHYA AKUI SALAH PAKAI SKIRT PENDEK

"Saya tidak mudah dicuit, benda yang saya buat tu saya rasa salah saya akan mengaku.  Kalau bagi saya benda tu mengarut saya akan buat tak tahu sebab at the of the day benda itu tak menggangu saya pun. Tak perlu nak menegakkan benang yang basah atau menidakkan benda yang dah salah, terima seadanya. So, saya terima teguran dan kecaman itu.

"Saya pun dah lama dalam industri jadi saya tahu apa yang patut buat apa yang tidak patut buat, kalau buat salah dan sebagainya tak perlu kita nak mancabar atau nak membalas," ujar pelakon dan pengacara Scha Alyahya yang mengaku salah dan memohon maaf kepada netizen yang tersinggung atau berasa kurang senang melihat penampilannya mengenakan skirt pendek ketika bercuti bersama keluarga di Singapura.

Sebelum ini, Scha dan suaminya yang juga pelakon dan pengacara iaitu Awal Ashaari telah berkongsi hantaran di laman Instagram memaparkan percutian mereka sewaktu di Universal Studio Singapore (USS).

Klik untuk gambar besar

Bagaimanapun, hantaran itu telah mencetuskan rasa kurang senang dalam kalangan netizen apabila Scha dilihat memakai dress pendek berwarna merah jambu. Malah, ada juga yang membandingkan dan memerli bahawa dress dipakai oleh anak sulungnya, Lara Alana jauh lebih labuh daripada gaun ibunya sendiri.

Scha atau nama sebenarnya Sharifah Nor Azean Syed Mahadzir Alyahya yang tampil memberi penjelasan itu berkata dia berlapang dada menerima teguran itu dan mengakui kesilapan tersebut. Tambahnya lagi, jika seseorang itu telah melakukan kesalahan maka terima sahaja dan tidak perlu untuk mancabar atau membalas apa yang ditegur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA CAPRICE AKHIRNYA SELAMAT TIBA DI MALAYSIA

Nampaknya penyanyi Caprice akhirnya selamat tiba di Malaysia, selepas dua bulan berada di Mesir bagi menjalankan misi #RoadToGaza. Kepulangan tersebut dikongsi Caprice di laman Instagram dengan memuat naik video dan beberapa gambar ketika dalam pesawat menuju ke Malaysia dan setibanya di Tanah Air.

Sebaik tiba di tanah air, Caprice dibawa menaik van putih yang tertera logo Polis Diraja Malaysia (PDRM) untuk ke tempat kuarantin. Menerusi video di IG Story, Caprice berkongsikan proses sebelum ke tempat kuarantin serta memberikan kerjasama yang baik dengan memberikan butiran-butiran untuk disemak oleh frontliner.

Terdahulu, Caprice meninggalkan Malaysia untuk misi ke Gaza, Palestin pada 23 Jun lalu. Bagaimanapun dia tidak mendapat kebenaran memasuki Gaza dan meneruskan misinya dari Jordan. Sebelum ini, kecoh apabila mengenai kemelutnya dengan pendakwah terkenal, Ustaz Ebit Lew apabila dia ingin mendedahkan sesuatu mengenai kehadiran Ebit bersama pasukannya di Gaza.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DA'I SYED AKHIRNYA BEBAS SEPENUHNYA DARIPADA KES ROGOL, PERSETUBUHAN LUAR TABII & CABUL

"Alhamdulillah ya الله✨. Setelah 3 tahun saya berjuang membersihkan nama, maruah & keluarga saya . Harini tepat 19 Ramadhan, saya dilepaskan & dibebaskan dari pertuduhan di Mahkamah Sesyen Shah Alam.

"Benarlah 'Air hujan yg jernih turun dari awan yg gelap .." demikian luah pendakwah selebriti, Da'i Syed atau nama sebenarnya Syed Shah Iqmal Syed Mohammad Shaiful yang dilepas dan dibebaskan oleh Mahkamah Sesyen Shah Alam, Selangor.

Beliau kini bebas daripada tuduhan merogol seorang wanita berusia 23 tahun, hampir empat tahun lalu.

Hakim Rihaida Rafie membuat keputusan itu selepas mendapati pihak pendakwaan gagal membuktikan kes prima facie terhadap Syed Shah Iqmal, 27, di akhir kes pendakwaan.

Klik untuk gambar besar

Untuk makluman, pada 31 Mei tahun lalu, Mahkamah Sesyen Petaling Jaya turut melepas dan membebaskan Syed Shah Iqmal daripada dua pertuduhan melakukan persetubuhan di luar tabii dan mencabul seorang penuntut sebuah kolej swasta.

Difahamkan juga, Da'i Syed kini bebas daripada sebarang pertuduhan di mahkamah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FOTO SEPARUH BOGEL ADI PUTRA - APA MOTIF BEKAS SUAMI NORAIDA?

Setelah beberapa bulan kes bertukar foto dan mesej berunsur lucah dengan Noraida senyap, tiba-tiba ia dihangatkan kembali apabila bekas suami wanita tersebut iaitu Amiruddin Othman memuatnaik sekeping foto separuh bogel Adi Putra.

Tidak diketahui apa motif Amiruddin kerana kes tersebut awalnya telah diklasifikasikan sebagai No Further Action (NFA) oleh pihak polis.

Bila diajukan soalan, kata Adi Putra dia tidak akan membuat tindakan saman dan sekaligus tidak mahu menghiraukan perkara tersebut.

"Saya terlalu kerdil nak marah. Kalau ikutkan amarah, semua manusia ada amarah. Tapi fikir kembali kemana amarah itu pergi. Saya tak nak komen. Ungkapan pendek yang boleh saya ungkapkan hanyalah sabar.

Amiruddin Othman & Noraida

"Saya tak hirau apa orang cakap. Janji jangan berkenaan isteri saya, jangan ibu saya, jangan Allah S.W.T. Bagi saya bila orang salahkan saya, takpelah. Saya teruskan perjuangan sebagai manusia. Tanggungjawab dan ibadah saya masih ada lagi.

"Saya sebenarnya tak baca pun, saya berada di Mekah masa itu bawa jemaah. Bila saya tahu, saya tak rasa apa-apa. Bagi saya jemaah lagi penting," ujar Adi Putra ketika ditemui media di sidang akhbar teater Di Bawah Lindungan Kaabah baru-baru ini.

Kes Adi Putra diklasifikasikan sebagai NFA

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


FILEM MUNAFIK 2: SYAMSUL YUSOF NAFI NABILA HUDA TOLAK TAWARAN

Pelakon popular Nabila Huda, 33, sebelum ini memberitahu bahawa dia terpaksa menolak dengan cara baik tawaran Syamsul Yusof untuk berlakon dalam filem 'Munafik 2' arahannya.

Ini kerana kata Nabila atau lebih mesra disapa Abil, dia terikat dengan komitmen lain iaitu sibuk menjalani penggambaran untuk drama bersiri 100 episod.

"Memang Syamsul ada tawarkan kepada saya, tapi tak boleh nak buat. Pada masa sama, saya terikat dengan jadual kerja lain. Lagipun penerbit drama bersiri itu sudah mendapatkan tarikh saya sejak tahun lalu lagi.

Klik untuk gambar besar

"Penggambaran drama itu dijadual berlangsung awal April ini sehingga Januari 2018. Jadi, saya menganggap tak ada rezeki nak berlakon dan bekerjasama dengan mereka lagi," jelasnya.

Bagaimanapun, Syamsul yang juga pelakon utama filem itu menafikan Nabila menolak tawaran itu kerana katanya watak Maria dibawa Nabila sebelum ini sudah mati.

Dalam pada itu, Syamsul turut mengesahkan pelakon 'Pontianak Harum Sundal Malam' iaitu Maya Karin telah dipilih untuk menggalas watak utama yang juga watak baru dalam filem itu.

"Nabila tak berlakon bukan sebab dia menolak, tapi saya tak ambil. Saya juga yang memilih Maya dan ia memang betul," katanya.

Menurut Syamsul, dalam Munafik 2 masih ada watak Maria tetapi hanya untuk babak imbas kembali dan akan dibawa oleh pelakon lain.

"Saya tak terkejut pun dengan keputusan ini kerana saya juga yang menulis skripnya. Watak Maria memang sudah dimatikan dan tak boleh disambung," tuturnya.

Terdahulu, filem seram itu pernah mencatatkan rekod kutipan tertinggi sebanyak RM19 juta pada Februari tahun lalu sekaligus menjadi sejarah dalam perfileman tempatan.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DA'I WAN MOHON MAAF TEGURANNYA TERHADAP 'LATHI CHALLENGE': "HANYA NASIHAT, TAK BERHASRAT TUDUH BUDAYA JAWA"

"Saya sebenarnya bertujuan menasihati umat Islam di Malaysia untuk berhati-hati dengan 'sesetengah' kepercayaan ritual daripada perbuatan Lathi Challenge dan tidak pernah berhasrat menuduh budaya Jawa secara keseluruhan. Saya minta maaf ya. Dengan ini, saya akan memadam nasihat itu. Bertujuan menarik balik perkataan 'Jawa' yang mungkin menyebabkan kemarahan dan sensitiviti orang-orang Jawa yang dikasihi.

"Maafkan saya atas kekhilafan penggunaan perkataan dalam nasihat yang disampaikan. Orang-orang Islam di Jawa, moga terus maju jaya," demikialah tulis pendakwah bebas, Da'i Wan Dazrin yang tampil membuat permohonan maaf secara terbuka mengenai tegurannya terhadap cabaran Lathi Challenge yang menjadi tular baru-baru ini.

Permohonan maaf itu dilakukan Wan di laman Twitternya menerusi posting bertajuk 'Permohonan Maaf Terbuka Kepada Orang-Orang Jawa'. Menurut Wan, dia mengakui kekhilafannya dalam penggunaan kata sewaktu menyampaikan teguran dan nasihat.

Klik untuk gambar besar

Wan juga menjelaskan dia tidak mempunyai apa-apa niat tertentu mahupun menghukum mana-mana Lathi Challenge sebagai haram: "Sekali lagi, saya tidak pernah menghukumkan mana-mana ‘Lathi challenge’ sebagai haram. Saya bukan Mufti. Saya minta hentikan perbuatan itu bertujuan atas nasihat-menasihati. Hentikan supaya umat Islam tidak menjadi semakin lalai atau rugikan masa yang ada daripada Allah SWT.

"Jika nasihat saya itu boleh dan sudi diambil, maka ambillah. Jika ingin meneruskan berkarya, membuat Lathi Challenge, maka silakanlah. Saya bukan sesiapa utk menghalangnya. Itu adalah 100٪ hak dan pilihan kalian sendiri khususnya umat Islam di serata dunia.

"Sekali lagi, sebagai ucapan yang terakhir sebelum saya 'padamkan' kesalahan penggunaan perkataan yang menyebabkan orang Jawa mungkin terasa dan sebagainya. Saya memohon maaf terbuka ini tandanya saya menerima nasihat kalian. Terima kasih semua buat orang-orang Jawa yang prihatin dan penyayang,” jelasnya.

Terdahulu, Wan sebelum ini memohon agar cabaran viral, #LathiChallenge diberhentikan serta merta kerana berbahaya untuk dijadikan sebagai hiburan. Menurut Dazrin, tarian itu sangat menakutkan kerana ia wujud dalam budaya Jawa yang syirik dan khurafat.

Selain Wan, pendakwah dan pencerus Ummah Syed Bakri juga menegur sikap segelintir pengguna media sosial yang masih melakukan #LathiChallenge kerana cabaran itu haram disebabkan beberapa faktor yang diambil kira.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS UNIC, WAN NAJDI MAKLUM DIA & ISTERI POSITIF C0V1D, RISAUKAN ANAK BERUSIA 6 BULAN

"Badan saya memang lemah dan tak sedap dalam tiga hari lalu. Saya pun tak tahu dari mana saya dijangkiti. Kemungkinan besar dapat dari isteri yang bekerja di hospital tapi saya yang mula dapat simptom. Cuti sekolah kami tidak ke mana.

"Sekarang ni anak-anak masih belum menunjukkan apa-apa simptom dan belum membuat ujian C0V1D. Saya risaukan anak kecil saya yang berusia enam bulan," ujar bekas ahli kumpuan UNIC, Wan Najdi yang reda apabila dia dan isteri disahkan positif C0V1D.

Menurut Wan Najdi badannya lemah sejak tiga hari lalu sebelum disahkan dijangkiti penyakit tersebut. Najdi memberitahu berita duka tersebut kepada Astro Gempak menerusi aplikasi WhatsApp.

Meskipun bersedih dengan dugaan yang menimpa keluarganya, namun Najdi yakin apa yang berlaku ada hikmah disebaliknya. Selepas mereka disahkan positif C0V1D, Najdi gembira apabila akhirnya isterinya ditawarkan kerja ke Kementerian Kesihatan Malaysia (KKM).

Klik untuk gambar besar

"Rupanya Allah nak bagi hikmah atas apa yang berlaku, Tuhan bagi C0V1D, kemudian terus Tuhan jawab doa kami. Enam tahun penantian, akhirnya isteri saya baru dapat perkhabaran gembira yang dia dapat ditukarkan ke KKM.

"Dia memang sudah tidak tahan lagi bertugas sebagai doktor yang bekerja tidak tentu masa sehingga lewat malam. Alhamdulilah, tiada lagi risiko bertemu pesakit. Menangis kami terharu. Allah dengar..." luahnya.

Najdi yang juga penceramah bebas dari program Imam Muda musim kedua itu bernikah dengan Norazreen Rahim pada 29 Januari 2016. Pasangan itu turut dikurniakan empat cahaya mata yang lain Wan Nur Maisarah, 6, dan Wan Musthafa, 4 tahun dan Wan Medina, 3 dan Wan Mishary yang baru berusia 6 bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CERMIN MATA HITAM & 'AIRPORDS' KETIKA ZIARAH - HAQIEM DILABEL BERLAGAK

Sudah lama tidak dikaitkan dengan sebarang kontroversi, sekali lagi nama penyanyi Haqiem Rusli kembali hangat diperkatakan di Twitter.

Berkesempatan untuk mengikuti program GPH Kongsi Rezeki anjuran Hot FM bersama Lembaga Zakat Selangor, aksi OOTD Haqiem yang memakai kaca mata hitam dan 'airpods' ketika menziarahi rumah seorang Asnaf dikenai sebagai Abang Zul dikecam netizen.

Stesen radio terbabit berkongsi foto sekitar lawatan tersebut di laman Twitter milik mereka dan penampilan Haqiem di program lawatan itu telah menjadi pertikaian peminat.

Haqiem dilabel berlagak dan seakan tidak menghormati tuan rumah dengan penampilan sebegitu yang kurang sesuai untuk kunjungan ziarah kebajikan.

Klik untuk gambar besar

Warga Twitter mula menyelar penampilan pelantun lagu 'Tergantung Sepi' itu dan berpendapat Haqiem sepatutnya menanggalkan terlebih dahulu cermin mata hitam serta 'airpods' miliknya sebelum menziarahi rumah seseorang.

Namun begitu, terdapat segelintir netizen yang bersikap husnuzon dengan kejadian terbabit. Ada juga peminat Haqiem yang tampil mempertahankan penyanyi kesayangan mereka.

Apa salahnya untuk menanggalkan cermin mata dan gadjet yang dipakai? Bukan bermaksud menyebelahi mana-mana pihak, tetapi mungkin Haqiem perlu peka dengan keadaan kalau hendak bergaya.

Mungkin kaca mata hitam itu seakan identiti beliau, tetapi sesuaikanlah dengan situasi. Bila kena kecam nanti salahkan netizen pula dan terbangkit lagi isu depresi. Eh..

www.myartis.com / Sumber: Beautifulnara, Astro Gempak & Twitter Hot FM

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AGAK-AGAK LA WEI, WHAT THE... INI NAMANYA MELAMPAU" - NAZIA BERANG 4 HARI 28 EPISOD RM1,500

"Penggambaran telefilem empat hari, 28 babak nak bayar RM1,500. Agak-agak la wei. What the... ini namanya melampau! Lain kali nak call artis nak bagi job... kenal pasti siapa artis itu.

"Tolonglah ya. Aku tak pernah marah tapi aku rasa kali ini melampau. Lepas itu bahasa agak kurang ajar. 'Tak nak tak apa la ramai artis yang nak'. Biadab betul!" kata pelakon Nazia Mustafar menerusi laman Instagram miliknya.

Nazia meluahkan rasa berang apabila ditawarkan untuk membintangi telefilem yang mempunyai 28 babak dalam masa empat hari dengan bayaran RM1,500.

Menurut Nazia atau nama sebenarnya Siti Naziyah Sheikh Mustafar, 45, bukan sahaja ditawarkan dengan bayaran yang rendah, namun bahasa yang digunakan pihak tersebut juga dianggap keterlaluan.

Nazia memuat naik status perasaan marah tersebut di Instagram miliknya namun tidak menyatakan identiti pihak yang menawarkan kerja tersebut.

Klik untuk gambar besar

Rata-rata netizen terkejut dengan luahan berkenaan memandangkan Nazia tidak pernah berkongsi kemarahannya di laman sosial namun ada juga segelintir mereka memahami nasib yang menimpa pelakon itu.

Dalam pada itu, menerusi posting berlainan Nazia memohon maaf kerana memuat naik status begitu namun mengakui dia tidak dapat menahan kemarahan.

"Saya marah sekejap saja, tak reti nak marah lama-lama. Saya dah okay dah, dah back on track. Maaflah saya tak pernah up status marah-marah macam itu, tapi tadi betul-betul sakit hati.

"Fasal bayaran itu tidak la jadi hal sangat, cuma ayat terakhir dia bagi dekat saya. Allahuakhbar betul-betul mencabar. Saya dah maafkan dia... #bahasajiwabangsa," ujarnya.

www.myartis.com / Sumber & foto: mStar & Instagram Nazia Mustafar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DOA SAYA AGAR SUAMI LEPASKAN SAYA..." - NYNAA HARIZAL FAILKAN CERAI, NAFI DIRI DICULIK

"Setelah berfikir dengan penuh mendalam akan segala fakta dan faktor yang melatari keadaan ini, saya melalui peguam Datuk Ikbal Salam memfailkan permohonan perceraian dengan talaq atau dengan perintah pada 10 November lalu. Suami tidak hadir (prosiding sebutan) dan hanya diwakili oleh peguamnya saja.

"Doa saya agar suami akan dapat melepaskan saya dari ikatan perkahwinan ini dengan baik tanpa perlu saya meneruskan dengan proses perundangan yang lain. Sementara proses mahkamah berjalan dan selagi mana ia tidak menjejaskan prosiding, saya membuka ruang untuk perbincangan dengan suami dan telah dinyatakan kepada suami melalui perbualan telefon pada Jumaat lalu.

"Selama ini saya memilih untuk tidak memberikan apa-apa reaksi terhadap semua berita demi menjaga hati dan perasaan semua pihak yang terlibat dan tidak mahu tergesa-gesa membuat kenyataan yang akhirnya memburukkan lagi keadaan.

Klik untuk gambar besar

"Sejak 2 November 2021, pada setiap masa saya berada dalam jagaan kedua ibu bapa dan ahli keluarga saya di rumah," demikianlah kata pelakon Nynaa Harizal yang tampil menjelaskan situasi sebenar berlaku dalam rumah tangga dimana sebelum ini hangat diperkatakan selepas suami, Mohamed Fahmi Mohamed Ilyas mendakwa isterinya itu dilarikan oleh ibu bapa mentua.

Nynaa bagaimanapun menafikan dakwaan diculik oleh kedua ibu-bapanya, namun sebaliknya berkata dia berada dalam keadaan selamat dibawah jagaan keluarganya sejak 2 November lalu.

Pelakon itu juga turut memaklumkan dia telah memfailkan cerai kepada suaminya pada 10 November lalu di Mahkamah Rendah Syariah di Johor Bahru. Difahamkan, Nynaa hadir bersama peguamnya bagi sebutan kes, pagi tadi. Bagaimanapun, prosiding hari ini berlangsung tanpa kehadiran suami.

Enggan mengulas lebih lanjut mengenai punca perpisahan itu, Nynaa atau nama sebenarnya Nurul Hanynaa Harizal, 25, bagaimanapun berharap suaminya terbuka hati untuk melepaskannya secara baik.

Terdahulu, pada 11 November, suaminya membuat tuntutan agar pelakon itu kembali taat dan pulang ke pangkuannya selepas hampir dua minggu Nynaa Harizal didakwa keluar rumah tanpa kebenaran.

Permohonan itu difailkan Mohamed Fahmi, 29, selaku plaintif di hadapan Penolong Pendaftar Mahkamah Syariah Wilayah Persekutuan, Noriah Zakaria.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AKAK MACAM GAJAH MENGANTUK NI PUN ORANG MINTA" - ADIBAH NOOR DEDAH DIMINTA GAMBAR BOGEL

Menerusi satu entri yang dimuat naik di laman Instagram, pelakon dan penyanyi Adibah Noor telah berkongsi paparan skrin perbualan yang dihantar oleh salah seorang pengikutnya. Perkara tersebut telah mencuri tumpuan netizen.

Menerusi perbualan terbabit, pengguna berkenaan tampil memberikan salam namun kemudiannya meminta gambar bogel Adibah: "Salam kak hantar gambar bogel," tulis pengguna berkenaan.

Bagaimanapun, Adibah berseloroh dengan menghantar gambar kucing miliknya yang sedang tidur kepada individu tersebut: "Awak bayangkan je lah ni saya. Babai," balasnya ringkas.

Klik untuk gambar besar

Mengulas mengenai situasi tersebut, kata Adibah dia tidak menyangka akan menerima mesej sedemikian: "Akak yang macam gajah mengantuk ni pun orang minta. Bayangkan yang muda, cantik, mulus tu semua berapa banyak request macam ni yang mereka terima," tambahnya.

Bagaimanapun, pengguna berkenaan memohon maaf atas keterlanjuran perbuatannya itu: "Saya tak sengaja. Saya akan bertaubat, saya tahu atas kesalahan saya," tulis individu terbabit selepas diserang peminat Adibah.

Bagaimanapun, situasi yang berlaku kepada Adibah itu sedikit sebanyak mencetuskan rasa berang dalam kalangan peminatnya. Malah, ada yang meminta pelantun lagu 'Terlalu Istimewa' itu membuat laporan polis atas dakwaan gangguan seksual.

www.myartis.com / Sumber & foto: Astro Gempak & Instagram Adibah Noor

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ MOHON DOAKANNYA TABAH TEMPUH UJIAN & ISTIQAMAH

"Rasa segan dan tidak layak untuk bercerita mengenai perkara ini. Saya masih belajar dan sedang berusaha untuk memahami perkara berkaitan agama. Semua yang berlaku ini sudah disusun cantik Allah. Perubahan ini berlaku secara tiba-tiba selepas saya melihat hantaran yang dimuat naik Faizal Ismail (FBI) ketika dia menyertai aktiviti membabitkan jemaah tabligh dari Dakwah Tabligh Malaysia.

"Daripada situ, timbul minat untuk menyertai aktiviti tabligh. Saya terus hubungi pertubuhan itu untuk bertanyakan lebih lanjut mengenai aktiviti dianjurkan. Walaupun berlaku insiden yang hampir mematahkan semangat, namun, akhirnya Tuhan makbulkan impian saya itu. Ternyata bukan mudah terutama dalam hal yang membabitkan soal iman.

"Namun, saya bersyukur kerana akhirnya impian saya itu terlaksana apabila dapat bersama-sama jemaah menjalankan kerja-kerja dakwah. Doakan semoga perjalanan saya dalam mencari kefahaman ilmu agama lancar dan kekal istiqamah dengan jalan yang saya pilih ini," kata penyanyi dan pelakon, Aliff Aziz.

Perkongsian suami kepada penyanyi dan pelakon Bella Astillah itu mengenai pembabitannya dalam jemaah tabligh menerusi media sosial, baru-baru ini, mengukuhkan hakikat hidayah itu milik Allah.

Klik untuk gambar besar

Siapa sangka, Aliff yang sebelum ini sering terpalit dengan kontroversi 'panas', akhirnya dibuka pintu hati untuk melakukan penghijrahan. Sejahil mana pun seseorang dan sebanyak manapun dosa yang dilakukan, jika Allah membuka jalan, pastinya segala urusan dipermudahkan.

Berkongsi kisah di sebalik perubahan kerohaniannya, Aliff mengaku ia bukanlah sesuatu yang mudah untuk dilaksanakan selain cabaran besar yang menanti setiap detik. Justeru, kata penyanyi yang popular menerusi lagu 'Sayang-Sayang' ini, hanya doa yang diharapkan untuk dirinya terus tabah menempuh ujian dan istiqamah.

"Suatu perkara yang membuatkan saya kagum dengan jemaah ini adalah setiap orang dilayan sama rata, tanpa mengira status atau pengalaman silam. Walaupun ada jurang status yang sangat besar, namun, setiap daripada mereka dianggap sama. Masing-masing adalah hamba Allah.

"Saya sangat bersyukur kerana berada dalam lingkungan mereka yang saling mendorong dan memberi nasihat. Iman bagi mereka yang baru belajar mendalami agama umpama anak kecil yang diberi mainan. Ketika anak-anak mula mendapat mainan, mereka sangat seronok. Namun, lama-kelamaan keterujaan itu akan hilang. Begitulah juga ibaratnya iman kepada seseorang.

"Walaupun sebelum ini saya tidak pernah korbankan apa-apa untuk agama Allah, tetapi Allah masih bukakan jalan ini untuk saya. Saya yakin semua yang berlaku ini adalah berkat doa ummi, ayah dan semua pihak. Sebelum ini, fasa kehidupan saya agak susah. Namun, sekarang, saya bersyukur kerana hubungan keluarga bertambah baik.

"Tidak dinafikan, Perintah kawalan Pergerakan (PKP) 3.0 merapatkan kami. Kalau sebelum ini jarang telefon, tapi hari ini, kami sering berhubung untuk bertanya khabar dan bertukar pendapat. Saya semakin rapat dengan isteri dan anak-anak. Seronok melihat anak saya, Ayden Adrean dan Ara Adreanna membesar di depan mata.

"Tiada apa yang diharapkan selain doa dari anda semua. Bukan sahaja untuk saya, sebaliknya untuk mereka yang berada dalam industri seni yang sedang menuju ke arah kebaikan. Saya masih aktif dalam bidang nyanyian dan lakonan. Cuma, sama seperti artis lain, PKP menyebabkan aktiviti seni terhenti seketika.

"Walaupun sudah berubah ke arah yang lebih baik, namun, itu tidak bermakna saya perlu letakkan syarat dalam lakonan terutama dalam soal babak bersentuhan. Saya tidak mahu menyusahkan mana-mana pihak. Apa yang boleh saya lakukan adalah berdoa iaitu jika perkara itu baik untuk saya, semoga Allah dekatkan. Jika sebaliknya, harap dijauhkan.

"Apa sahaja watak yang ditawarkan, saya akan terima kerana bagi saya itu adalah rezeki. Lagipun saya sudah lama berehat," ungkap lelaki berusia 30 tahun yang juga abang kepada penyanyi Aisyah Aziz ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BABI HUTAN LAGI SEDAP DARI BABI PINK" - ADAM CORRIE

Kita semua tahu yang pelakon Adam Corrie Lee berhijrah memeluk agama Islam pada 2007. Malah dia kini hidup bahagia bersama isteri dan dikurniakan seorang cahaya mata, Adam Fateh Lee.

Ketika Adam berkongsi detik mencuit hati waktu masih beragama lain, ia amat mencuit hati isterinya. Ini kerana, isterinya telah bertanya sama ada dia pernah makan babi sebelum bergelar Muslim? Ini jawab Adam...

"Makan babi hutan lebih sedap dari makan babi pink. Harga babi hutan pun mahal dari babi biasa," katanya yang sudah tidak menyentuh haiwan berkenaan 4 tahun sebelum mengucap syahadah.

Klik untuk gambar besar

"Bidadari saya tanya, saya jawab je la dengan jujur. Respon “erkk” sebab dia ingat babi pink yang lebih ramai suka makan tapi sebaliknya. Sekarang ramai sudah rakan yang belum Islam tak makan daging babi atas kesedaran faktor kesihatan.

"Dan alhamdulillah, 4 tahun sebelum saya syahadah/kembali kepada fitrah. Saya sudah tiada rasa nak makan babi. Rupanya Allah nak saya bersih sebelum kembali kepada fitrah," ujarnya dipetik sebagai berkata.

"Saya cerita ni, jadikan ia satu ilmu pengetahuan. Ambil yang positif ye. Jika kita pandang negatif, negatiflah yang kita dapat," tambahnya.

www.myartis.com / Sumber: Adam Corrie Lee

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CAPRICE NI POYO, SYOK SENDIRI... DIA NAK RM600,000 MENGARUTKAN?" - IQBAL

"Sebenarnya suara saya okay je. Tak perlu menyanyi pakai autotune namun tidak la macam penyanyi hebat. Dulu saya belajar taranum jadi tahu sikit macam mana lontar vokal. Sekarang saya ikut kelas dengan seorang guru vokal bernama Afiq untuk lebih bersedia sebelum rakam lagu," kata usahawan Ahmad Iqbal yang memberitahu dia kini sedang mengikuti kelas vokal sebagai persediaan sebelum memasuki studio.

Sementara itu, Iqbal menyifatkan komposer dan penyanyi rap Caprice seorang yang berlagak apabila hasratnya untuk bergelar penyanyi hampir terbantut apabila penyanyi lagu 'Takda Hal Bro' itu meletakkan harga tinggi bagi sebuah lagu ciptaannya selain meminta dia melakukan perkara yang mengarut dan memalukan diri.

"Caprice ni poyo, syok sendiri... saya minta lagu lain tapi dia nak ikut pendapat dia je. Ada ke patut dia suruh saya nyanyi lagu hip hop lepas tu menari depan orang ramai. Saya nak lagu yang strong dan ada standard, bukan lagu yang ala-ala lagu TikTok. Caprice kata dia nak harga RM600,000 mengarutkan?" ujarnya.

Klik untuk gambar besar

Terdahulu, Iqbal menerusi Instagram memberitahu sudah menghubungi kumpulan Floor 88 bagi bekerjasama dalam menghasilkan lagu untuknya. Iqbal turut berkata, dia meletakkan harapan untuk bekerjasama dengan komposer terkenal seperti Datuk M Nasir yang sudah pasti mencapai standard yang diharapkan.

"Saya dah lock buat lima buah lagu dengan Eric (Floor88). Dia letak harga market dan standard semasa... tak macam orang lain ambil kesempatan dengan saya. Dia jujur dengan saya dan pernah tolong saya masa dekat Aswara dulu. Saya nak balas jasa baik dia. Tapi kalau ikut hati nak lagu daripada komposer yang ada nama macam M. Nasir, baru ada standard," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 GAMBAR - SUASANA BIRTHDAY ROMANTIS JEP SEPAHTU

Semalam telah berlangsungnya majlis sambutan awal ulangtahun kelahiran pelawak Jep Sepahtu yang ke-32. Untuk makluman, hari lahir sebenar Jep jatuh pada 9 April ini.

Dalam majlis yang diadakan secara sederhana dan meriah di Stratosphere @ The Roof, pandangan isteri Jep, Sari Yanti bagai tidak lekang memandang sang suami.

Sambutan hari lahir yang diadakan untuk Jep tersebut nampaknya meninggalkan kesan yang cukup mendalam buat pelawak tersebut lebih-lebih lagi apabila bergelar suami.

Klik untuk gambar besar

Walaupun tidak berkongsikan kemeriahan majlis tersebut di laman Instagram mereka namun melalui riak wajah Sari Yanti, jelas terpancar dia sangat teruja dalam meraikan ulangtahun suaminya itu.

Pasangan ini telah selamat disatukan pada 25 Februari lalu dalam satu majlis akad nikah yang diadakan secara tertutup.

Apa pun, peminat setia Jep dan juga Sari pasti turut tersenyum gembira dua hati ini bersatu menuju bahagia.

Foto: dvineplanner & weddingsbybasyir

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GAMBAR TERKINI DON MUSTOFA, ANAK USTAZ DON

Gambar terkini Don Mustofa, anak Ustaz Don Daniyal Don Bijayid dan Husna Mohd Zahry yang baru-baru telah sah bergelar seorang doktor.

Artikel terdahulu:

ISTERI USTAZ DON KINI SAH BERGELAR DOKTOR

Untuk info, Don Mustofa lahir di Mesir kira-kira sebulan lalu ketika ibunya sedang menuntut di University Cairo, Mesir (Kasr El-Ainy Medical Faculty).

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


DITUTUP DEK MASIH BAWAH UMUR - RYKARL GEMBIRA KOMEN YOUTUBE DIBUKA SEMULA

"Sebab saya masih dikategorikan sebagai kanak-kanak. Ada akta untuk melindungi kanak-kanak sebab benda ni makin berleluasa dan mungkin ada budak-budak boleh kena jenayah siber," ujar pelakon cilik, Rykarl Iskandar yang bersyukur apabila akhirnya ruangan komen di saluran miliknya kembali diaktifkan sejak Selasa lalu.

Menjadikan YouTube sebagai sumber pendapatan, Rykarl atau nama sebenarnya Nor Heidzriq Haikal Norhamizan, 16, menjelaskan sebelum ini pengendali laman video itu menyekat ruangan komen tersebut kerana pelakon cilik berkenaan masih di bawah kategori kanak-kanak.

Kata Rykarl, dia mula start buat content YouTube pada tahun 2016 ketika usia 12 tahun. Tapi sejak 2019 YouTube dah tutup ruang komen.

"Sebab saya masih dikategorikan sebagai kanak-kanak. Ada akta untuk melindungi kanak-kanak sebab benda ni makin berleluasa dan mungkin ada budak-budak boleh kena jenayah siber," ujarnya.

Klik untuk gambar besar

Pelakon 'Berani Jadi Papa' ini berkata, permohonan berulang kali kepada pihak YouTube akhirnya berhasil selepas dua tahun. Menurut Rykarl pada awalnya, dia menyangka kandungan dimuat naik tidak menarik sehingga tiada komen dan respon daripada peminat.

"Saya pernah live chat sendiri tanya kenapa tak boleh, dah try request banyak kali. Pada masatu saya pun terima je la hakikat. Saya rasa gembira apabila mereka dah benarkan semula, penantian dua tahun berakhir.

"Sebelum ni apabila ruang komen tu tak diaktifkan engagement tu tak ada, teruk sangat. Saya rasa macam buat content syok sendiri," ujarnya.

Tambah Rykarl lagi, ada segelintir netizen menyangka dia sengaja menutup ruangan komen bagi mengelakkan kritikan dan kecaman terhadap video yang dimuat naik.

"Ramai orang tanya kenapa saya tutup komen, takut kena kecam ke? Saya dah pernah bagitau banyak kali sebelum ni, tapi ada yang masih bertanya... malas nak layan. Apabila dah open ni pun mereka tanya lagi, eh dah buka komen dah, tahan maki ke... dah tak koyak ke?" katanya.

Untuk makluman, pada tahun 2019 YouTube menguatkuasakan peraturan menutup ruangan komen bagi video yang melibatkan kanak-kanak di bawah umur bagi mengelakkan jenayah melibatkan mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TIME-TIME PKP NI LAH PULAK KENA FRAUD... DEKAT RM4 JUGAK TU" - BETO KUSYAIRY

Menerusi Twitter baru-baru ini, pelakon Beto Kusyairy telah meluahkan rasa kesal selepas mengetahui dirinya didakwa baru sahaja menjadi mangsa sendiket penipuan kad kredit. Menurut Beto, individu tidak bertanggungjawab itu dikatakan telah pun menggunakan kad kreditnya untuk membuat transaksi sebanyak empat kali melibatkan nilai kerugian dianggarkan mencecah RM4,000.

"My CIMB credit card has been compromised. Time-time PKP ni lah pulak kena fraud. The culprit managed to make 4 transactions online with the amount of SGD300++ each at FairPrice Spore sebelum kena block. Dekat RM4k jugak tu. Ishh dugaan Ramadhan," tulisnya.

Malah, pelakon telefilem 'Sembilan' itu turut memaklumkan pihak bank akan mengambil masa lebih kurang 30 hingga 45 hari untuk menyiasat mengenai perkara tersebut: "CIMB kata they need 30-45 days to investigate whether the transactions wasn't really made by me or else I got to pay for it. 30-45 days? Really?? Ouh c'mon @CIMBMalaysia . You guys can do better than that. Sigh," tambahnya lagi.

Klik untuk gambar besar

Kisah tersebut dikongsikan Beto menerusi akaun Twitter miliknya. Dalam pada itu, Beto turut menasihati orang ramai supaya lebih berhati-hati tentang penggunaan kad kredit selepas ini terutamanya ketika melakukan transaksi secara dalam talian.

"Kad aku ni memang jarang sangat digunakan. Last was last year kot. Jadi hati-hati dengan penggunaan kad kredit kalian. Lagi-lagi melalui transaksi online ya. Mudah-mudahan terhindar dari jenayah siber ini," kongsinya.

Perkongsian Beto membuka mata banyak pihak hingga ada yang berkongsi pengalaman diperdaya sindiket penipuan dalam talian sebelum ini. Melihat di ruangan komen, rata-rata netizen turut berkongsi pengalaman mereka selain turut meminta Beto supaya banyakkan bersabar.

www.myartis.com / Sumber: Media Hiburan & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIDAK FAHAM MAKSUD - KLIP VIDEO 'SAMPAI MATI' NYANYIAN HAZAMA DIKRITIK

Baru-baru ini, klip video lagu 'Sampai Mati' nyanyian Hazama atau nama sebenarnya Hazama Ahmad Azmi, 31, telah dikritik oleh sesetengah pihak.

Video klip tersebut dikritik kerana ia seolah-olah menggambarkan seorang lelaki yang mencari cinta di hari akhirat dan wanita yang ditampilkan dalam klip berkenaan tidak bertudung.

Namum perkara tersebut disangkal oleh Hazama kerana baginya ada segelintir pihak telah menyalah tafsirkan hal itu sebaliknya lagu berkenaan menceritakan tentang percintaan yang bertemakan konsep metafora sesebuah cinta.

Klik gambar untuk size besar

"Lirik lagu dan klip video ini sudah jelas menunjukkan mengenai seseorang yang sanggup buat apa sahaja demi cinta. Jadi pengarahnya, Sanjay menghasilkan klip video berasaskan ungkapan "demi cinta, saya sanggup renangi lautan api" atau orang kata ianya metafora cinta.

"Jadi saya anggap orang yang mengkritik klip video ini tidak faham maksud yang cuba disampaikan, atau mereka mungkin tidak pernah bercinta, kerana itu mereka tidak faham," ujar Hazama dipetik sebagai berkata.

Dalam video muzik 'Sampai Mati' itu, ia menunjukkan Hazama sedang melalui cabaran luar biasa seperti berjalan di atas tali merentasi gaung, terjun dari kawasan berpuncak tinggi ke dalam lautan dan merentas laluan yang penuh dengan letupan api demi cintanya buat kekasih.

Ia telah dimuat naik pada 18 Ogos lalu di YouTube dan sudah mendapat lebih 299,000 tontonan.

Sementara itu beritahu Hazama, isu bertudung tidak sepatutnya dibangkitkan memandangkan ia hanya sekadar klip video biasa.

Tidak mengendahkan kritikan tersebut, Hazama mengambil isu yang dibangkitkan sebagai perkara positif di mana klip video berkenaan mendapat perhatian ramai.

"Saya ambil perkara ini positif. Dalam pada itu saya pun berpuas hati melihat hasil klip video ini memandangkan ia dihasilkan 100 peratus teknik pengimejan berkomputer (CGI).

"Dan penggambaran lagu ini adalah satu pengalaman yang lain kerana lokasinya hanya di studio. Saya berpuas hati dengan klip video ini," jelasnya.

KLIK VIDEO 'SAMPAI MATI' NYANYIAN HAZAMA

ATAU KLIK DISINI

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ELFIRA LOY & SUAMI PILIH NAMA 'NUR ARIA MIKAYLA'  UNTUK PUTERI MEREKA

"Bismillahi MashaAllah, On May 20th, we were blessed with the arrival of our baby princess. Assalamualikum ya Nur Aria Mikayla Muhamad Faris✨," tulis pelakon Elfira Loy yang berkongsi wajah dan nama penuh anak keduanya menerusi laman Instagram miliknya.

Memuat naik foto wajah penuh bayi perempuannya di laman Instagram pada Jumaat, pelakon berusia 28 tahun itu turut meluahkan rasa syukur dengan kehadiran puteri kesayangannya yang diberi nama 'Nur Aria Mikayla'.

Dalam pada itu, Elfira atau nama sebenarnya Nurul Elfira Loy Ahmad Sabri juga mengharapkan semua orang dapat mendoakan yang baik-baik untuk anak perempuannya itu.

"Doa adalah penguat setiap harapan. Doakan puteri kami menjadi antara pemudi solehah yang diberikan kerahmatan berpanjangan, kasih sayang yang tidak henti, tidak putus rezeki didunia & diakhiratnya lagi dihiasi dengan kilauan kebaikan budi dan ketinggian pekerti," katanya.

Klik untuk gambar besar

Meninjau ke ruangan komen, ramai peminat termasuk rakan-rakan artis memberi ucapan tahniah serta memuji wajah comel anak kedua Elfira dan suaminya iaitu Muhammad Faris.

Malah menerusi perkongsian tersebut juga, Elfira yang selamat melahirkan cahaya mata perempuan pada 20 Mei lalu di pusat perubatan di Kuala Lumpur itu turut berkongsi akaun Instagram rasmi anak keduanya itu iaitu @nurariamikayla.

Untuk makluman, Elfira mendirikan rumah tangga dengan Faris atau nama penuhnya Muhammad Faris Khairol Anuar pada 1 Januari 2019. Pasangan itu turut dikurniakan seorang cahaya mata lelaki yang diberi nama Muhammad Rayyan Khalaf berusia dua tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK HOSPITAL - SHILA AMZAH LAWAT IBU JOHAN ASARI

"Kepada kau yang tersayang, pada teman yang ku kenang @shahilaamzah. Hati suci mu terlalu kasih kepada ibunda hamba. Jazakillah! Take care and good luck for your career. Allahumma Amiin," begtitulah tulis Johan Asari melalui laman sosialnya.

Penghargaan tersebut khas ditujukan buat Shila Amzah yang sempat meluangkan masa melawat ibunya Datin Firdaus Abdul Kader, 58, yang kini terlantar di hospital kerana diserang strok kali keempat.

Klik gambar untuk size besar

"Ketika ini, ibu saya masih dirawat di Hospital Serdang," ujarnya.

Atuh kita doakan semoga ibu Johan cepat sembuh dan kembali ceria seperti sediakala.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAMBAR ANAK KEMBAR - FAD BOCEY PUNYAI SEBAB TAK KONGSIKAN

Semalam Fad Bocey telah bergelar bapa apabila isterinya, Nur Syahirah A. Rahman telah selamat melahirkan bayi kembar lelaki di Darul Ehsan Medical Center (DEMC), Shah Alam pada pukul 11.32 dan 11.34 pagi.

Fad bagaimanapun belum berkongsi gambar anak kembarnya untuk tatapan peminat. Ini kerana Fad mempunyai sebab tersendiri.

"Anak kembar saya lahir di minggu yang ke 34 dan masih belum matang. Jadi, mereka ditempatkan di inkubator terlebih dahulu. Sebab itulah saya tidak berkongsi gambar anak-anak saya.

Mengenai nama, kata Fad, dia akan berkongsi nama anak kembarnya kemudian. Buat masa ini, dia mahu memberi tumpuan kepada kesihatan anak kembarnya dan Fad juga mohon agar peminat mendoakan yang baik-baik untuk mereka.

Dalam pada itu, Fad juga sempat bercerita mengenai pengalaman isterinya melahirkan anak kembar mereka.

"Pada awalnya, kami dapatkan nasihat doktor kerana isteri mahu melahirkan bayi secara normal. Namun begitu, kedudukan bayi pertama saya sudah berada di bawah dan bayi kedua sudah berada di atas.

"Untuk mengelakkan isteri saya merasai kesakitan sebanyak dua kali, doktor nasihatkan untuk isteri saya menjalani pembedahan caesarean," jelas Fad.

Mengakui dirinya kekok ketika memegang bayi, Fad bersyukur kerana dia kini telah menggalas tanggungjawab sebagai seorang bapa kepada dua orang anak lelaki.

"Alhamdulillah, saya sangat bersyukur, gembira dan tak sangka kerana telah bertukar status sebagai seorang bapa. Perasaan itu berganda apabila dapat mengetahui yang isteri hamil anak kembar

"Sebenarnya, saya rasa agak kekok ketika memegang bayi. Walaupun saya sukakan kanak-kanak, saya tetap rasa takut untuk memegang bayi. Bila sudah ada anak sendiri, saya kena biasakan perkara tersebut dan saya harus menjaga mereka sebagaimana bapa saya menjaga saya," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


5 GAMBAR - ANNE NGASRI BERCUTI & BULAN MADU

Gambar menarik Anne Ngasri, anak-anak dan suaminya bercuti sambil berbulan madu di Legoland dan Benut Johor Bahru.

Nampaknya, Anne amat bahagia mempunyai keluarga baru yang penyayang dan mengambil berat antara satu sama lain. Inilah yang dikatakan 'keluarga bahagia' hasil tolak ansur dan jodoh yang telah ditentukan oleh Allah SWT.

Klik untuk imej besar...


BILA MAK WAN LATAH DIFITNAH LAGI, KALI INI SIHIR ORANG PULA

Pelakon veteran Mak Wan Latah menerusi satu video baru-baru ini telah berkata: "Mak Wan ingin merehatkan diri Mak Wan daripada live, Instagram, FB dan apa sahaja aktiviti yang selalu Mak Wan buat, sebab Mak Wan dah tak larat lagi dengan kecaman yarg Mak Wan dapat... fitnah Mak Wan melarikan duit, sihirkan orang, nusyuz pada suami... Orang tak tahu... orang akan bercakap apa je kan. Insya-Allah bila keadaan dah reda nanti, Mak Wan come back balik ya.

Kata-kata Mak Wan itu selepas dia difitnah lagi sekali dan kali ini dia didakwa 'main bomoh' menyihir orang, selepas sebelum ini namanya hangat diperkatakan apabila perkahwinan yang baru dibina pada Januari lalu bersama Husain Dolah hanya bertahan selama tiga bulan

Hal tersebut dipercayai disebarkan oleh seorang individu menerusi satu ciapan rajutan yang dikongsikan menerusi Twitter baru-baru ini. Menerusi rajutan tersebut, pengguna media sosial berkenaan mendakwa Mak Wan Latah menyihir neneknya sehingga menyebabkan jantung tersumbat.

Kata individu berkenaan, hal ini berikutan sifat dengki Mak Wan Latah yang cemburu melihat neneknya menerima tawaran kerja tanpa henti: "Lepas kau bomohkan nenek aku, job kau pulak non stop sampai la sekarang kau dah femes. Aku rasa nak pijak je ehey!" tulisnya.

Klik untuk gambar besar

Ternyata, tuduhan tersebut fitnah semata-mata. Menerusi beberapa siri video pembongkaran situasi sebenar isu berkenaan oleh seorang pengguna TikTok, rakaman perbualan antara Mak Wan Latah dan Ery, anak kepada individu yang didakwa sebagai mangsa sihir Mak Wan Latah turut dikongsikan.

"Mak Wan last dapat khabar Ery bawak mak Ery berubat dekat Penang kan? Kenapa Mak Wan dituduh Mak Wan sihir mak Ery. Cuba Ery tengok dalam Twitter nama Mak Wan tersebar Ery. Bila masa Mak Wan sihir mak Ery... sedangkan kami kawan masih extra lagi. Dia kata Mak Wan rampas job Kak Chah (mak Ery)," keluh Mak Wan.

Difahamkan, pengguna TikTok berkenaan telah membuat laporan polis dan meminta agar individu yang memfitnah Mak Wan Latah memohon maaf secara live, selain memohon ramai doakan kesihatan Mak Wan: "Doakan kesihatan Mak Wan, sebab Mak Wan pun tak berapa sihat sekarang," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI ADA BABAK LIWAT - RTM PANGGIL PROKUYA STUDIOS BERBINCANG

Meskipun telefilem 'Demi Tuhan Aku Bersaksi' terbitan Prokuya Studios yang mengetengahkan tema Lesbian, Gay, Biseksual, Transgender (LGBT) dalam kalangan pelajar pusat tahfiz itu belum ditayangkan namun ia telah mengundang kontroversi dan kecaman pelbagai pihak.

Hinggakan terdapat madrasah yang sedang mengumpulkan tanda tangan bagi membuat petisyen bantahan supaya telefilem itu tidak ditayangkan. Malah, ada juga dalam kalangan guru agama bergelar ustaz dan ustazah yang bernada sama sebagai tanda tidak bersetuju dengan penerbitan telefilem itu menerusi status dan komen di laman sosial masing-masing.

Penerbitnya, Fadzil Zahari berkata, mereka sudah mengikut garis panduan yang ditetapkan pihak stesen televisyen iaitu RTM dalam menghasilkan karya itu: "Kalau memang berlaku liwat dalam pusat tahfiz dan membawa mesej yang buruk kepada Islam dan pusat tahfiz, kami pun takkan buat karya ini. Kami pun orang Islam. Tapi disebabkan ada mesej baik, dalam cerita ini, maksudnya ia bergantung pada pihak stesen televisyen.

"Karya ini diluluskan sebab ada garis panduan yang sudah ditetapkan dan produksi sudah ikut. Maksudnya, tidak ada babak yang keterlaluan dan memburukkan imej agama serta pusat tahfiz. Disebabkan garis panduan sudah ada, itu yang pihak RTM boleh luluskan. Sepatutnya, kena tengok dulu baru nilai," katanya.

Klik untuk gambar besar

Fadzil berkata, timbul salah faham apabila paparan skrin memaparkan gambar dua pelakon telefilem itu, Fezrul Khan dengan Syafie Naswip seolah-oleh melakukan aktiviti liwat tular. Menurutnya, itu bukan babak seperti yang difikirkan semua pihak ketika ini.

"Apa saya boleh cakap, ia bukan babak meliwat seperti didakwa. Itu adalah babak di mana budak tahfiz marah pada dia (Syafie) dan cuba halau keluar dari tahfiz disebabkan kisah silam yang pernah menjadi mak nyah. Kiranya itu babak budak tahfiz ugut dia tinggalkan pusat tahfiz itu. Pendek kata, mereka sudah salah tafsir apa yang tular," jelasnya.

Katanya, dia tidak tahu dari mana mereka mendapat gambar paparan skrin Fezrul Khan dan Syafie Naswip yang dianggap sedang meliwat: "Kami dalam siasatan siapa yang bocorkan. Sebab, kalau ikutkan hanya pihak saya, penyunting, pengarah, penerbit dan RTM saja yang ada benda ini. Tak pasti kerja siapa.

"Apabila keluarnya gambar ini, lagi orang berfikir negatif. Ia menguatkan lagi tafsiran mereka mengatakan aktiviti meliwat dalam pusat tahfiz," ujar adik kepada pelakon dan pengarah Datuk Farid Kamil Zahari itu.

Dalam masa sama, Fadzil menghormati dan memuji tindakan segelintir pihak yang menyatakan tanda protes terhadap penerbitan telefilem itu: "Apabila mereka tengok poster ini, mungkin ramai beranggapan kita buat aktiviti LGBT dalam pusat tahfiz. Sebab itu mereka marah.

"Hinggakan ramai ustaz memuatnaik mengenai perkara ini. Tindakan mereka bagus untuk agama kita, kerana mempertahankan Islam. Semua orang bercakap, kecam dan bantah. Bagi saya ia bagus sebab memuliakan pusat tahfiz," tuturnya.

Baginya, ia antara langkah pencinta agama untuk mempertahankan agama: "Betul apa yang mereka buat disebabkan oleh gambar ini dan 'review' daripada orang yang belum tonton cerita ini lagi. Daripada hasil pembacaan mereka, maka wujudlah petisyen dan pelbagai lagi. Tapi bagi pihak kami, ia belum ditayangkan lagi. Tak boleh nak nilai ia salah," katanya.

Susulan itu, Fadzil berkata, pihaknya dipanggil RTM untuk berbincang mengenai isu itu pada Selasa depan: "Selasa ini kami ada mesyuarat bersama pihak RTM berhubung isu ini. Mungkin ada nasihat daripada mereka. Jadi, kena tunggu".

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAZAR IMBAS KENANGAN: "CUKUP BULAN DAPAT GAJI BARULAH DAPAT MAKAN MURTABAK..."

Pelakon Kazar atau nama sebenarnya Kazaruddin Saisi yang mula membina nama sebagai penyanyi itu ternyata masih bertahan sehingga kini setelah terjun ke bidang lakonan. Lagu nyanyiannya 'Memburu Impian' pernah menjadi lagu tema untuk filem Gila-Gila Remaja pada tahun 1986 yang menaikkan nama pelakon prolifik Faizal Hussein.

Dengan puluhan filem dan ratusan drama yang dilakonkannya, Kazar mempunyai pelbagai kisah yang sering dikongsinya di media sosial terutama di Instagram miliknya. Biarpun agak jarang mendapat perhatian media, Kazar tetap menjadi pilihan penerbit dan pengarah drama tempatan.

Dalam satu entri di Instagram miliknya, Kazar mengimbas kembali kenangan ketika dia bekerja sebagai budak pejabat lebih 40 tahun dulu: "Sedar-sedar dah lebih 40 tahun berlalu. Dulu itulah laluan harianku semasa menjadi office boy yang berjalan kaki menghantar surat kesemua bank-bank di sekitar Leboh Ampang... Jalan melaka dan Benteng.

Klik untuk gambar besar

"Gaji $100 sebulan. Cukup bulan dapat gaji barulah dapat makan murtabak di gerai Benteng. Masa tu masih ada nasi lemak 20 sen di meja kaki lima bangunan," tulis Kazar menerusi Instagram yang mengimbas kembali kenangan.

Kazar turut berpesan kepada anak-anak muda sekarang supaya perbanyakkan bersyukur kerana dilahirkan di zaman sekarang apabila mudah mendapat apa sahaja yang diinginkan daripada ibu bapa masing-masing: "Kepada anak-anak muda zaman now. Perbanyakkanlah bersyukur kerana kamu lahir dizaman umur 8 tahun mak ayah dah bagi motor untuk merempit," tegur Kazar dalam nada sedikit berseloroh.

Pelakon yang kini berumur 61 tahun berkahwin dengan Rashidah Latiff dan mempunyai lima orang cahaya mata. Kazar pernah memenangi Anugerah Lawak Warna 2014 dan Anugerah Sri Angkasa pada tahun 2016, kedua-duanya untuk anugerah Pelakon Komedi Lelaki Terbaik TV.

www.myartis.com / Sumber & foto: Astro Gempak & Instagram Kazar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI BERDUA DIBESARKAN DENGAN ADIK-BERADIK YANG RAMAI, TUJUH ORANG"..." - AYU RAUDHAH & SUAMI SUKA ANAK RAMAI

"Semua kata nak anak satu pasukan bola. Sebenarya kami tak target pun, tujuh orang sepatutnya tapi satu dua gugur. Sekarang ada lima. Saya meletakkan keluarga prioriti dalam kehidupan, saya gembira dengan anak-anak yang rai dan kami berdua pun dibesarkan dengan adik-beradik yang ramai. Tujuh orang.

"Rasa macam okey dan dah terbiasa," kata pelakon Ayu Raudhah yang selesa untuk meletakkan prioriti kepada keluarganya berbanding karier seni ketika ini dan jelasnya lagi, punyai keluarga yang semakin membesar ketika ini merupakan kebahagiaan yang tak terbandingkan.

Berseloroh menyahut kata-kata Ayu, balas suaminya yang juga ketua pasukan bola sepak Negeri Sembilan FC, Zaquan Adha; "Tapi saya suka nombor lapan!"

Kongsi Ayu yang pernah keguguran pada Oktober 2011 itu ketika ditanya soal punyai zuriat yang ramai, hal itu tidak pernah sama sekali dirunsingkan. Bagi Zaquan pula, punyai anak yang ramai secara tidak langsung menyerikan mahligai yang dibina bersama sejak 11 tahun lalu.

Klik untuk gambar besar

"Saya dah biasa dengan adik beradik tujuh orang, ada abang ada kakak. Bila kita ada anak, lepas dapat anak pertama nak cari kawan untuk dia. Kemudian nak dapat anak perempuan.

"Dapat pula lepas tu dua anak lelaki. Mungkin nak dapat satu girl lagi. Untuk saya, saya nak anak-anak saya walaupun ramai tapi rapat antara satu sama lain. Biarlah bila tua nanti saya tinggal berdua dengan Ayu, tapi bila balik rumah saya nak meriah. Bila adik-beradik ramai ni keluarga meriah," ujarnya.

Malah, kedua-duanya saling berkompromi dalam soal menjaga dan mengasuh kelima-lima anak mereka bersama. Untuk makluman, Ayu dan Zaquan berkahwin pada 21 Januari 2011 dan dikurniakan lima cahaya mata Muhammad Aisy Qaiser, 8, Muhammad Aisy Aryann, 7, Laura Zuleykha, 4, Muhammad Aisy Khaliq, 2, dan Muhammad Aisy Al Jibreel, 10 bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROSMA AF1 KONGSI GAMBAR KENANGAN 2003

"Semua org boleh lakukan perubahan yg diimpikan. Kte ni pun sememeh je dulu. Org katalah apa pun telan aje sbb apa..Dulu tak fikir nak ubah apa2. Temanya selesa katanya.. Bila ada kesedaran utk berubah, terus buat tindakkan. Dalam tindakkan akan ada jatuh bangunnya, itu namanya proses," kongsi Rosma yang mula popular melalui rancangan Akademi Fantasia musim pertama.

"Jika kte seronok dan penuh disiplinnya memupuk, menyemai, mengembangkan lelemak dibadan maka kita turut perlu seronok dan disiplin memupuk diri mengecilkan kembali lelemak itu. Alasan itulah tembok yg perlu kte pecahkan. Jika kte ni tak pecahkan alasan utk berubah dari tahun 2003, Rasanya tak ada picture ini.

"Hanya diri kita mampu lakukan. Ingat.. Selepas tindakkan akan disusuli dgn proses, dalam proses baru nampak hasilnya sikit demi sedikit. Jangan fikir hari ni buat,esok jadi mcm gambar kat sebelah. Mmg idok le," tambahnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


19 GAMBAR - MAJLIS ULANG TAHUN PERKAHWINAN ZIZIE & BUNG

"Happy 4th year anniversary sayang," demikian romantiknya Ahli Parlimen Kinabatangan, Datuk Bung Mokhtar Radin terhadap isterinya pelakon Zizie Ezette. Iyalah... suami mana tak sayang isteri ya tak? Tambah-tambah isteri yang manis menawan seperti Zizie. Heh.

Bagi yang tak tahu, ucapan tersebut adalah sempena ulang tahun perkahwinan mereka pada 2013 ini. Namun tidak diketahui ulang tahun keberapa, mungkin keempat (mengikut daftar sah di Malaysia) atau mungkin masuk tahun kelima (ketika nikah di Thailand) agaknya. Apa-apapun, tahniah buat mereka berdua.

Klik gambar untuk imej besar...


SETENGAH JAM TAK BALAS - ISA RISAU, BERGEGAS KE RUMAH RISTEENA

Menerusi satu entri di laman Instagram, pelakon Risteena, 31, mendedahkan tunangnya, Isa Khan, 27, tidak tentu arah apabila Risteena diam seribu bahasa selama setengah jam tanpa khabar berita. Dalam status tersebut, Risteena tidak menyangka tunangnya itu yang juga seorang pelakon seorang yang cepat panik.

Menurut Risteena, tunangnya menyangka dia diculik atau diragut apabila tidak menjawab panggilan dan membalas mesej di aplikasi WhatsApp. Tambah Risteena, kerisauan itu membuatkan Isa segera datang ke rumahnya bagi melihat keadaan tunang kesayangannya itu.

Pelakon wanita tersebut turut menjelaskan bahawa mereka biasanya akan bersembang menerusi panggilan telefon dalam perjalanan pulang ke rumah. Pun begitu, disebabkan Risteena terserempak dengan banyak kereta polis, dia terpaksa membatalkan niatnya untuk memegang gajet tersebut.

Klik untuk gambar besar

Kakak kepada pelakon Ruhainies itu berkata, dia tersentuh hati dengan cara tunangnya mengambil berat dalam memastikan dirinya sentiasa berada dalam keadaan selamat: "Semalam saya hilang sekejap setengah jam, tunang saya fikir saya kena culik, ragut atau sesuatu yang tidak baik berlaku. Semalam ketika memandu balik dari rumah dia, memang tak tengok phone.

"Selalunya sepanjang perjalanan memang akan cakap phone sampai dah sampai rumah. Tapi semalam kebetulan kereta polis banyak, and tak sempat nak ambik phone dalam beg pun untuk tengok. Tak sangka hilang setengah jam pun tunang saya dah risau macam tu. Sampai je kat rumah, baru tengok phone. Missed calls tak payah cakap la berapa banyak.

"Tengok-tengok tunang saya dah sampai dah kat bawah rumah. Macam tak percaya langsung sebab baru sangat je masuk rumah. 10 minit je datang dari Cheras ke Gombak. Siap datang dengan kakaknya and Qirin. Kesian diorang! Memang kena marah terus la lepas tu. Apa lagi. Takpe, sekurang-kurangnya saya tahu kalau saya hilang, awak akan cari saya, Myhero!" kongsinya.

Malah pelakon yang mencipta populariti menerusi drama, 'Playboy Itu Suami Aku' itu memberi amaran kepada sesiapa yang mempunyai niat buruk kepadanya supaya melupakan sahaja hasrat tersebut kerana Isa pasti akan mencarinya sehingga jumpa.

Dalam masa sama, Risteena tidak lupa untuk menitipkan ucapan sweet kepada Isa selepas insiden tersebut dan menyatakan bahawa dia berasa selamat di bawah jagaannya: "Jadi kalau sesiapa ada niat nak buat bukan-bukan kat I, lupakan saja ya.

"Nanti korang kena berdepan dengan tunang saya yang garang ni. Untuk tunang saya, saya rasa selamat sejak awak jaga saya. Tak boleh bayangkan kalau awak takda. Ibu bapa saya dah boleh harapkan awak. I love you, sayang. Cinta hati saya," tulisnya lagi.

www.myartis.com / Sumber & foto: Astro Gempak, Beautifulnara, Instagram Risteena Munim & Isa Khan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - ULANG TAHUN PERKAHWINAN ANNE & SUMALI MERIAH

Sambutan hari lahir Anne Ngasri (18 Disember) dan ulang tahun perkahwinannya dengan Mohd Sumali Reduan yang jatuh pada 22 Disember lalu disambut penuh meriah. Selain majlis makan-makan, turut diadakan ialah sukaneka antara keluarga dan sahabat handai.

Artikel terdahulu:

ANNE NGASRI SELAMAT LAHIRKAN BAYI LELAKI

Lebih menarik, Anne dan suaminya turut menghabiskan masa bercuti sekitar Bukit Merah Laketown Resort, Perak bersama anak-anak. Ikhlasnya, Anne kelihatan amat bahagia disamping Sumali yang lebih luas pengalaman berumahtangga. Cayalah!

Klik gambar untuk imej besar...


AMAN GRASEKA & ISTERI SELAMAT TIMANG ANAK KEDUA, LELAKI

"Syukur semuanya selamat. Isteri masuk hospital kira-kira jam 1 pagi, namun tanda-tanda kelahiran belum kelihatan. Doktor suruh tunggu dan akhirnya jam 3.54 petang barulah bayi kami keluar untuk melihat dunia.

"Alhamdulilah ibu dan bayi sihat," kata pelakon Aman Graseka, 53, yang memaklumkan isterinya, Nurul Amrina Zamri telah selamat melahirkan anak kedua mereka di pusat perubatan di Sungai Petani, Kedah, petang semalam.

Aman berkata, anak lelaki itu selamat dilahirkan secara normal pada jam 3.54 petang dengan berat 3.1 kilogram. Aman berkata, kos bersalin isterinya di pusat perubatan itu ditanggung seorang pelakon wanita yang juga rakannya.

Klik untuk gambar besar

"Dia seorang pelakon wanita yang hebat dan rakan yang baik hati," kata Aman turut mempunyai seorang anak lelaki, Aishymir Mateen yang kini berusia dua tahun, hasil perkahwinan dengan Nurul Amrina, 32.

Terdahulu, Aman yang melakonkan watak Datuk Maharaja Lela dalam filem '1875' itu dilaporkan meminta penerbit dan pengarah filem terbabit menjelaskan baki bayaran sebanyak RM25,000 yang tertunggak sejak empat tahun lalu.

Aman yang kini menetap di kampung halaman isterinya di Padang Geh, Kuala Ketil, Kedah sudah dua tahun hilang punca pendapatan akibat penularan pandemik Covid-19 yang mengehadkan peluangnya untuk berlakon.

Dia ketika itu buntu untuk mendapatkan wang apabila isterinya dijangka melahirkan anak kedua mereka pada awal Julai. Dia ada meminta bantuan daripada rakan-rakannya, tetapi mereka tidak dapat membantu kerana mereka juga berdepan kesusahan.

Dia juga ada meminta bantuan daripada Persatuan Seniman Malaysia (Seniman) tetapi tiada bantuan dihulurkan. Aman akhirnya menerima sumbangan sebanyak RM500 dari Yayasan Kebajikan Artis Tanahair (YKAT) serta daripada rakan-rakan artis yang bersimpati.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN GADUH, ANGGAP ISU BAYARAN MIC ON! DAH SELESAI - AZWAN ALI NAK PERGI LONDON, TUNAI UMRAH

"Saya dah lama anggap Awesome TV terkubur. Tak ada apa-apa kenyataan untuk saya berikan. Bagi saya, enough is enough. Sebab saya pun ada banyak benda nak buat dalam hidup. Sikit pun saya tak heran dan tak ambil pusing pun dengan kenyataan mereka.

"Saya ada benda lebih baik nak buat... lebih baik saya pergi bercuti. Sempadan pun dah nak buka, saya nak pergi London dan tunai umrah," itulah kata pengacara sensasi Azwan Ali yang enggan memanjangkan isu antaranya dan AwesomeTV dan memilih untuk 'move on'.

Ia selepas pihak stesen televisyen itu menjelaskan sudah membuat bayaran tertunggak kepada Azwan atau lebih dikenali sebagai Diva AA pada hari dia dihentikan tugas pada 8 Mac lalu.

Pengacara berusia 56 tahun itu berkata, dia mahu meluangkan masa dengan bercuti di luar negara dan menunaikan umrah. Azwan atau nama sebenarnya Mohamed Azwan Haji Ali diminta mengulas mengenai kenyataan daripada Awesome TV mengenai bayaran penuh yang diterima.

Sebelum ini, Azwan menuntut jumlah baki bayaran tertunggak seperti yang dijanjikan selain meminta pihak produksi untuk berhenti mengeluarkan kenyataan memburukan namanya.

Klik untuk gambar besar

Azwan turut mendedahkan dia tidak menerima sebarang surat rasmi dan kesal dengan tindakan stesen berkenaan yang mengeluarkan kenyataan rasmi tanpa memaklumkan kepadanya terlebih dahulu.

Bagaimanapun, pihak Awesome TV tampil menjelaskan mereka sudah memberi bayaran penuh kepada Azwan pada hari dia dihentikan iaitu pada Selasa.

Biarpun hanya melunaskan tugas sebagai pengacara Mic On! selama enam minggu namun pihak stesen TV itu tetap memberi bayaran untuk 10 minggu.

Pihak Awesome TV turut memberitahu bahawa surat pemberitahuan rasmi penamatan khidmat Azwan telah dikeluarkan pada Selasa. Untuk maklumat, Azwan dihentikan tugas serta-merta selepas didakwa buat hal ketika mengendali program realiti tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - WAJAH COMEL 'MARIAN SOPHIA', ANAK SHIMA ANUAR

Baru-baru ini, pelakon  yang mencipta nama menerusi filem '7 Petala Langit', Shima Anuar telah berkongsi wajah comel anak sulung, Marian Sophia yang dilahirkan pada 12 Disember lalu.

Pelakon filem 'Highland Tower' itu memperkenalkan Marian dengan panggilan 'my amoi' buat khas buat tatapan peminatnya.

Entri tersebut mendapat perhatian peminat yang begitu teruja melihat wajah Marian. Rata-ratanya memuji kecomelan anak Shima dan tidak kurang mengatakan wajah anaknya secantik wajahnya.

Untuk rekod, Shima berkahwin dengan ahli perniagaan, Mohd Solih Toha pada 8 April lalu.

Klik untuk gambar besar

www.myartis.com / Sumber: Shima Anuar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NOORKHIRIAH TAK PERCAYA NAIB JUARA: "APA SEBENARNYA ALLAH NAK TUNJUK"

Masih merasakan dirinya tidak layak untuk bergelar naib juara dalam final All Stars Buka Panggung (ASBP) yang berlangsung kelmarin, pelakon Noorkhiriah berkata, dia masih lagi dalam keadaan tidak percaya kerana berdasarkan sokongan peminat, dia dilihat agak ketinggalan jauh.

"Terus terang saya baru saja ada kelab peminat beberapa bulan lalu. Itu pun ada 59 orang je waktu tu. Jadi bila masuk ASBP ni saya jadi takut, siapa nak sokong nanti," tuturnya.

Menurutnya, walaupun dihimpit rasa bimbang dan takut, namun dia masih bersyukur kerana Tuhan mempermudahkan perjalanannya menyertai ASBP: "Saya rasa macam magic! Nak masuk separuh akhir pun saya tak sangka, inikan pula ke peringkat final dan sekarang saya jadi naib juara pula.

Klik untuk gambar besar

"Ya Allah, apa sebenarnya yang Kau nak tunjuk ni, Ya Allah? Alhamdulillah, kelab peminat saya kini sudah pun mencecah 300 orang. Semua itu rezeki dan saya amat bersyukur," katanya.

Untuk rekod, pelakon Zul Huzaimy dinobatkan sebagai juara bagi program All Stars Buka Panggung (ASBP) musim pertama sekali sekali gus membawa pulang hadiah paling lumayan berupa wang tunai sebanyak RM50,000 berserta trofi.

Nookhiriah pula berada di tempat kedua dengan dengan hadiah bernilai RM25,000 berserta trofi. Tempat ketiga dan keempat pula milik Datuk Aaron Aziz dan Rita Rudaini masing-masing membawa RM 10,000 dan RM 5,000 berserta trofi.

www.myartis.com / Sumber & foto: Astro Gempak & Instagram Noorkhiriah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MANGSA BANJIR DI PAHANG - ALIFF SYUKRI TURUN PADANG DENGAN 10 KENDERAAN PANCUAN 4 RODA

Semua sedia maklum mengenai beberepa negeri di Semenanjung Malaysia yang terjejas terus akibat banjir antaranya Johor, Pahang dan Terengganu. Nasib masyarakat di Pahang yang terpaksa berdepan dengan bencana tersebut nampaknya mendapat perhatian usahawan kosmetik, Datuk Seri Aliff Syukri.

Menerusi satu muat naik di laman Instagram, Aliff berkata, sebagai anak kelahiran negeri Pahang, dia terpanggil untuk menghulurkan bantuan bagi meringankan beban masyarakat yang dilanda musibah.

"Kesianyaa.. doakan misi saya berjaya esok. Doa yg baik. Permulaan tahun 2021, kita dikejutkan dengan berita banjir besar yg berlaku dia byk negeri dan antara yg teruk terjejas adalah negeri kelahiran saya pahang..

"Sebagai anak kelahiran pahang sy turut merasai kesusahan.. Alhamdulillah rezeki anda salurkan pada saya ini saya saya salurkan pada yg memerlukan... anda juga adalah peyumbang kepada mereka dengan membeli produk2 perniagaan saya, saya adalah perantara sahaja yg meyampaikan bg pihak anda semua...," katanya.

Klik untuk gambar besar

Dalam entri tersebut, Aliff berkongsi sebuah video yang memaparkan persediaan yang dilakukannya bersama pasukannya untuk membawa barang-barang keperluan asas untuk diagihkan kepada mangsa-mangsa banjir. Katanya, dia akan bersama-sama turun padang bersama 10 kenderaan pancuan empat roda bagi menyalurkan bantuan berkenaan di beberapa kawasan yang terjejas.

"Esok saya akan turun ke beberapa tempat yg terjejas antaranya maran,temerloh ,raub dan beberapa tempat lagi yg dibenarkan masuk memandangkan saya menerima maklumat byk jalan terputus akibat banjir yg sangat teruk...

"Doakan saya dan team selamat sampai untuk bantuan ini... kami bergerak dalam 10 buah kereta pacuan empat roda.... terima kasih bonda @bondarozitaibrahim bg pinjam kereta dan juga @baganpinang, Dato murad untuk kami meyampaikan bantuan ini.... Ada tak sesiapa yang perlukan pertolongan saya korang boleh tag ig mereka utk sy bantu," tuturnya lagi.

Melihat pada ruangan komen pula, rata-rata menzahirkan ucapan terima kasih atas keprihatinan Aliff dalam memberikan bantuan kepada mereka yang kini berada dalam kesusahan.

"Alhamdulillah semoga dipermudahkan urusan bantuan untuk mereka yang memerlukan. Semoga selamat pergi dan selamat balik Datuk Seri dan team," komen pelakon Zarina Zainuddin.

"Terharu tengok orang-orang yang berduit bantu orang-orang yang susah. Kita ni ibarat keluarga tolong-menolong satu sama lain. Kalaulah saya pun berduit, saya akan bantu semua yang susah. Semoga Datuk dimurahkan rezeki lagi, tulis pengikutnya yang lain.

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::